text:
Tur tur hende ta papia di Ontvanger ora nan ta referí na e edifisio aya na Kwartier kaminda ta regla tur asuntu di Belasting. Pero en realidat, tin dos Instansia separá ta operá den e edifisio. Pa bisa bèrdat, nan ta 3 instansia. Nan ta lo siguiente:
- Inspekshon di Impuesto
- Ontvanger
- Deurwaarder
Pa loke ta trata #1 Inspekshon di Impuesto, esei ta e instansia ku tin vários Inspektor. Tin Inspektor di OB, di Winstbelasting etc. Nan departamento respektivo ta traha riba e parti ei di Impuesto. Nan ta determiná kiko kada ken, sea persona privá o Empresa mester paga na belasting a base di informashon ku e persona o Empresa entregá na nan.
Relashoná ku #2 Ontvanger, ta e departamento ku ta hasi kobransa di impuesto, konforme ku loke Inspekshon a determiná ku mester ser pagá.
Punto #3 esta di Deurwaarder, ta e tim di funshonarionan ku Ontvanger ta manda riba kaya pa hasi e kobransa, ora ku un siudadano o empresario, no kumpli ku loke Ontvanger a manda kobra nan, dentro di e periodo ku nan a stipulá ku e pago mester ser hasí.
Awor ta keda e pregunta: Ora ku Inspekshon di Impuesto kobra bo algu ku sea no ta kuadra o ta inkorekto, kiko bo mester hasi? Keda pendiente pa nos siguiente edishon kaminda nos lo spliká bo KON ta E forma korekto pa aktua den kasonan asina.
Kon bo a haña e tep di awe? El a hasi e asuntu dje Ofisina di Impuesto mas kla pa bo? Bo ta komprendé mihó awor kon e sistema ta hinká den otro? Por fabor, laga nos sa.
Si bo kier mas informashon, bo por semper manda bo pregunta na nos e-mail: info@bizsolutionshop.com


c: text/html

text:
Container Services Bonaire
Container Services Bonaire a keda funda na novèmber 2008 i ya kaba ta un nòmber nombrá den transportashon di kònteiner aki na Boneiru. Bo kònteiner mester keda transportá pa bo kompania òf Kas? Yama nos i nos ta regl’é pa bo. Bo por akudí serka nos komo kompania o persona individual.
Riba Boneiru ta Container Services Bonaire so ta disponé di un side-loader. Un side-loader truk
trailer kombiná por keda usa pa transportashon i pa montoná kònteiner di 20, 30 i 40 ft na tur sitio tambe e por keda usa komo weegbrug. Fleksibilidat ta sumamente importante aki na Boneiru, ya ku e kalidat di karetera i infrastruktura no ta optimal tur kaminda.
Transportashon limpi i bèrdè (bon pa medio ambiente)
Nos trùknan ta traha dor di DAf, un di e fabrikantenan di trùk mas grandi na Europa, e trùk tin un Euro 5 motor den dje. Motornan Euro-5 ta konsistí di un filter di karbon habri ku ta garantisá ku emishon di karbon ta kai bou di e norma di EU. Ku otro palabra Euro 5 ta un di exhautashon mas limpi den kategoria di exhautashon. Hasta ora ku bo ta para banda di e trùk bo ta sinti un aire limpi.

robotstxt: allowed

filter: keep


text:
SAN NICOLAS – Diahuebs atardi a tuma lugar e apertura oficial di e Oficina di Informacion di Turismo na San Nicolas. Tur esnan presente tabatin un sonrisa di alegria riba nan cara, mirando e importancia cu e oficina aki lo por tin pa promocion di turismo pariba di nos isla.
Minister Mike de Meza tabatin palabranan di elogio pa su colega Otmar Oduber, bisando cu e ta un persona hopi dinamico y cu e ta orguyoso di tine como colega. “Nos a bin ta trahando riba diferente proyecto y mi ta gusta su driving spirit pasobra e ta traha masha duro mes, e ta commited pa e trabounan cu e tin cu haci, nos tin un team excelente caminda cu e support ta bin for di nos Promer Minister, nos minister di Economia y Cultura, nos minister di Husticia y Eduacion, nos minister di Infrastructura, nos minister di Salubridad Publico, pero sigur sigur un hoben dinamico cu ta traha sumamente duro, y mi ta bisa esaki tur dia den su presencia, pero ora e no tey mi ta bise mas duro, ta e colega di Turismo cu ta e pilar number 1 di Aruba”.
Mas aleu Minister de Meza a bisa cu por mira Minister Oduber tur caminda rond Aruba y cu e ta trahando duro pa nos isla.
Minister Otmar Oduber di su banda a bisa cu ta un placer pe di ta presente na e apertura di e Oficina di Informacion di Turismo na San Nicolas, cu a tuma lugar riba Dia Internacional di Turismo. EL a indica cu a cuminsa papia riba dje for di oposicion y dos aña y mey pasa a sinta den Charlie’s Bar cu un grupo di pariba y di pabou. A dicidi di verf algun edificio cu no tabata representabel pa loke tabata kier di Main Street diSan Nicolas. Algun siman despues a crea loke awe ta Carubbian Festival cu no ta simplemente un festival, sino e festival cultural mas grandi cu tin un aña completo y ta na San Nicolas caminda un cantidad grandi di turista ta bay tur siman pa cera conoci cu e cultura , nos hendenan y bishita y conoce kico nos historia ta na San Nicolas.
Tambe e mandatario a bisa cu na cierto momento a papia riba un booth di informacion, pero a bisa cu esaki no ta bon pa San Nicolas y cu mester bin cu un oficina pariba. Tabata Minister Mike de Meza e persona cu a ofrece di biaha pa ubike na Postkantoor. E mandatario a probecha e ocasion pa gradici esnan di postkantoor cu a brinda un pida di nan edificio pa por ubica e oficina di informacion eynan.
Minister Oduber tambe a conta cu hopi emocion cu a ricibi for di man di Charlie junion un di e ultimo pinturanan di su tata cu a fayece na 2004. E pintura aki ta pa pone na e bunita oficina aki, pasobra esaki tabata un soño di su persona.
Banda di esaki, e mandatario a mustra tambe cu pa promer biaha a crea un brochure dedica exclusivamente na San Nicolas caminda tur e actividadnan cu tin pariba ta wordo presenta, pa di e forma ey guia nos turistanan den San Nicolas. El a gradici specialmente Sr. Roland Peterson, kende a contribui hopi cu e creacion di e brochure di San Nicolas.
Finalizando Minister Otmar Oduber a bisa cu e trabounan no ta bay keda te eynan, hopi trabou ta wordo haci, tin hopi construccion rond di e area,watertoren ta bou construccion, ta biniendo cu un museo di Carnaval, ta creando diferente atraccionnan pa pariba y ta creando tambe diversificacion cu mester pa San Nicolas.
Asina Minister Oduber a anuncia oficialmente cu na october lo saca e destaho publico pa e suma di 1.5 miyon Florin pa loke ta trata e remodelacion completo na Baby Beach pa e haya su baño y diferente otro facilidadnan pa ta un beach di calidad. Hunto cune ta bin tambe otro suma di 1.5 miyon Florin cu ta bay pa renoba e beach na Cura Cabay/Zeewijk y tambe pa e segundo fase di e pier di piscadornan eynan. “Mi ta kere cu bario di San Nicolas y vecindario ta bay cana padilanti”.


text:
Publico presente den e Tourism Summit cu a tuma lugar siman pasa tabata impresiona cu e investigacion extenso cu a wordo realiza riba futuro di Producto Aruba. E impresion aki tabata basa riba con extenso e investigacion realiza tabata y e resultado cu esaki a produci.
Cumbre di Turismo “Winning the Future” organisa dor di Ministerio di Turismo y su Titular Otmar Oduber siman pasa den Reinaissance Convention Center, a trece personalidadnan di diferente sectornan di comunidad hunto. Un y tur por a scucha e resultado preliminar di un investigacion realiza pa un ekipo di seis persona di Universidad Central di Florida, y encabeza pa dr. Robertico Croes.
Casi un aña pasa Minister Otmar Oduber a haci un apelacion na dr. Tico Croes pa investiga si e modelo usa pa promove Producto Aruba e ultimo 25 añanan, lo ta mes efectivo pa e proximo añanan. Y e resultado tabata cu apesar e producto ta fuerte, e gusto y preferencianan di e bishitantenan di Aruba ta cambiando cu generacion.
Lisette Malmberg, un persona conoci den sector di turismo ademas di ta un lider spiritual, a forma parti di un panel e dos dianan di e cumbre cu e tarea pa haci remarca y preguntanan encuanto e investigacion.
“E resultado di e investigacion, ta e comienso di un proceso, e no ta e fin. Nos tin cu bay rediseña Aruba su producto y wak con pa hibe na un otro nivel den e siglo aki, sra. Malmberg a duna di conoce na final di e evento.
Aunke cu algun aspecto cu a bin dilanti den e estudio tabata na conocemento di esnan den mundo di turismo, e formato den cual esaki a wordo realiza no tabata na nan alcanse cu por a haya tur e datonan concreto cu tin aworaki. E proceduranan di analisis cu a wordo usa, ta duna Aruba un fuente di informacion cu combinando esaki por duna Aruba e base pa traha riba dje.
“Mi ta kere cu e ta fantastico,” tabata e reaccion di sra. Malmberg ora cu a pidi’e pa su opinion personal riba e decision pa realiza e investigacion aki. E punto ta, cu e iniciativa a wordo tuma, actuando di forma pro-activo cu e industria. “No ta sinta warda e cambionan yega riba nos, pero nos ta pro-activo pa tin plannan di accion riba e cambionan,” el a duna di conoce.
Dr. Croes tabata masha satisfecho cu e dos dianan dedica na e cumbre aki. Aunke cu e no a combersa cu tur hende, pero for di e reaccion di e panel, el a haya e chens pa splica algun detaye mas specifico. Di otro banda, Profesor Croes tabata masha contento di mira un publico asina varia presente, caminda a hala su atencion e grupo di entrepreneurnan hoben cu tambe a haci pregunta. “E ta un bon señal pa futuro di Aruba, e ta demostra cu nan ta interes y cu nan ta participa den e discusionnan. E intencion di e agenda di unda Aruba mester bay, ta cu e ta wordo carga y discuti,” segun Dr. Croes.
Pa loke ta e encuesta mes, dr. Croes tabata masha satisfecho pa e cooperacion cu nan a ricibi di e pueblo en general, cual no a sorprende ya cu Aruba y su hendenan semper tabata gusta di papia di futuro y ta pensa hopi riba nan pais. Y mi ta contento cu ora cu mi a bolbe dies aña despues, e mesun sentimentonan aki ta existi,” el a duna di conoce.


text:
Digicel ta sigui regalá premionan na su klientenan!
Digicel ta
sigui regalá premionan na su klientenan!
WILLEMSTAD,
Kòrsou – 15 di mei 2012: Digicel su kampaña mensual Text 2 Win ta
sigui proba di ta un éksito rotundo. Hopi kliente di Digicel a bira
partisipantenan fiel di e wega di SMS mensual ku kual bo por gana premionan
fabuloso tur luna. Na mart Samuel Mattheuw a hunga e wega di Text 2 Win i a
gana un Nintendo Wii, tanten ku na aprel Mayra Walter a hunga e wega i a wòrdu
agradablemente sorprendí ku e anunsio ku el a bira e ganadó di un BlackBerry
9790.
E dos ganadónan
felis ta ekspresá ku nan ta kliente fiel di Digicel i ta disfrutá di e
tantísimo kampañanan i ofertanan spesial ku Digicel ta ofresé. Text 2 Win ta
fásil pa hunga: djis sigui e instrukshonnan di SMS tur luna mandá pa abo via di
e number 7171, disfrutá di e wega i abo por ta e ganador di e tremendo premio.
Premionan ta varia tur luna.
Riba
potrèt:
Ehekutivo di relashonnan públiko di
Digicel, Irvinia Daantje, ta entregá premio na 2 felis
ganadornan Samuel
Mattheauw i Mayra Walter.


text:
Edward Bernabela rumbo Kòrsou pa disfrutá di CNSJ ku Digicel
KRALENDIJK-OUG; Antisipando Curaçao North Sea Jazz, Digicel a hasi un kampaña na unda ku klientenan por a gana 2 pasashi pa Kòrsou, estadia na Santa Barbara Resort, 2 ticket di CNSJF i transporte. E kliente lo mester a manda un SMS, ku e palabra JAZZ na 2000, kosto di e SMS tabata únikamente $0.20. Den transkurso di e siman tras di lomba a saka ganador di e pakete; tabata Edward Bernabela ku a resultá ganador di estadia, pasashi pa Kòrsou i su entradanan pa North Sea Jazz.
Sr. Bernabela a manda un kantidat grandi di SMS pa por a partisipá na e kampaña, esaki mes a hasi ku e’la resultá ganador di e pakete di premio ku Digicel a pone na disponibilidat di su klientenan. Tur luna Digicel ta duna su klientenan chèns di ta interaktivo i di gana premionan hopi atraktivo den e diferente wega, kampaña i promoshonnan di SMS di Digicel, pues klientenan mester keda pendiente!
Riba foto por mira momentu ku Sr. Edward Bernabela ta risibí su premio for di Sra. Irvinia Daantje, relashonista públiko pa Digicel Boneiru. Masha Pabien!
FIN


text:
ORANJESTAD, Aruba – 1 di maart 2010: E dos presentadornan Kathy Lee y Hoda di “The Today Show” na NBC a keda masha encanta cu e bailarinanan di “The Super Dancers” di Aruba. Hunto cu un delegacion di Aruba, encabesa pa Minister di Turismo sr. Otmar Oduber, a haci un esfuerso pa promove nos isla como destinacion turistico. E grupo di Aruba tabata invita den studio di NBC den Rockefeller Center pa haci un aparicion, bisti den trahenan carnavalesco. Ambos presentadora a bisti un “head piece” y asina a drenta den e ambiente di carnaval di Aruba.
Minister Otmar Oduber a combersa cu e presentadornan riba nos isla como destinacion turistico y posibilidadnan pa bishita Aruba. Den esaki a recorda e pueblo Mericano cu tin 13 gateway pa jega Aruba, di cual for di New York y Boston tin buelonan diario y directo pa nos isla. Cu esaki e opcionnan pa bini Aruba for di Merca ta multiple.
E partinan aki di Merca na e momentonan aki ta masha frieuw y como tal, tipo di promocionnan asina ta cay den masha bon tera. Mayoria hende den e region aki di Merca ta buscando forma pa core pa e frieuw y busca calor y den esaki Aruba definitivamente ta un di e mihor opcion.
E segmento di Aruba tabata pa algo mas cu 2 minuut y den e espacio ey a entrevista Minister Otmar Oduber y tambe a entrevista Francie Croes di “The Super Dancers” riba e trahenan carnavalesco cu a bisti pa e presentacion. Ambos a splica di e ambiente di carnaval cu Aruba a caba di pasa aden y di e amabilidad cu Aruba ta cla pa ofrece na turistanan for di Merca.
E bishita aki ta den cuadro di un reunion cu Minister Otmar Oduber tin cu tur e directornan regional, Agencianan di PR y promocion pa Aruba, na unda lo presenta su vision y plannan pa turismo di Aruba den e siguiente 4 añanan. E reunion aki ta tuma lugar diamars awor na New York cu invitadonan for di varios parti di Merca, Europa, Latino y Centro America.


text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Den e kasi 40 añanan ku Elis Juliana ta tene eksposishon di pintura i skultura, hopi pais i públiko a sera konosí ku su arte i, pa medio di esaki, ku Kòrsou. Pa un selekshon, mira nota. For di añanan 60 Elis Juliana ta kuminsá skulpi figuranan impreshonante for di piedra di laman. Eksperimentá ta inherente na Juliana, pues no ta sorprendente ku riba tereno di skultura tambe e ta manifestá esaki. Inovadó Juliana ta uza koral inusual pa krea su imáhennan. Mester trata e koral akí - yamá tambe piedra muhé –, un tipo di piedra lihé, ku masha kuidou. Kontrali na loke e nòmber ta sugerí e no ta piedra di koral ma koral di laman ku pa motibu di su peso lihé ta drif bin ariba. Piedra machu ta piedra duru, pegá den fòndu di laman. Piedra di koral mes ta masha pisá. Te ainda informashon ta mustra no tin na Kòrsou otro skultor di koral di laman.
Konosedónan ta pretendé ku pafó tampoko no ta konosí ku tin. Juliana ta konsistente den uzo di loke ta propio di Kòrsou pa su siensia i su arte. E ta traha segun e prinsipio di kita partinan dje material original enbes di agregá na e material, hasiendo uzo dje forma básiko ku e material tin kaba. E téknika akí ta mas delikado i difísil: e mas mínimo moveshon malu por kousa daño ireparabel. Un di su ophetonan preferí pa skulpi ta muhé, prinsipalmente muhé na estado. Algun título di su skulturanan: Muhé, Muhé na soño, Ensinta, Fertilidat, Sekreto femenino, Mama ku yu, Yab’i futuro, Machu kumplidó. E último akí ta karakterístiko pa e manera ku arte ta sirbi Juliana su propósitonan analítiko, krítiko i edukativo: un hòmber ta karga su enorme parti íntimo riba su lomba.


text:
SOV Asiento ta un klup di deporte i rekreo ku komo meta prinsipal promové deporte i rekreo bou di su miembronan. E klup ta keda manehá dor di un direktiva ku anualmente ta keda skohe dor di miembro nan. Pa organisá deporte pa miembronan, e klup tin diferente klup di deporte, kada unu dirihí dor di un direktiva skohé anualmente dor di miembronan di e klup di deporte en partikular. Presidentenan di e klup di deportenan ta forma parti di e direktiva di klup.
Organo mas haltu den e organisashon ta e reunion general di miembro nan.
Maneho diario ta den man di un tim di maneho, enkabesá pa un manager.
E klup ta manehá tantu e lokalidatnan na e kompleho deportivo Rust & Burgh na Emmastad komo e lokalidat marítimo na Brakkeput konosi komo ‘Zeilhaven Brakkeput mei mei’.
E lokalidatnan ta brinda banda di fasilidatnan pa hasi deporte i rekreo, fasilidatnan di horeka i tambe pa organisá tur sorto di evento, di un reunion chikí te na un evento kultural grandi.


text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Ta mi mes ta’ tur kos pareu: tambú i letra E pregunta kua persona lokal a influenshá di forma markante antropologia, arkeologia, dramatisashon, kontamentu di kuenta òf kualke otro un dje terenonan menshoná aki, lo generá sin duda ku konsenso general, Elis Juliana komo kontesta. E mes a hasi kla ku su arte ta basá riba inbestigashon i su inbestigashon a hasi uzo di arte pa difundí mensahenan. Na promé bista por parse ku arte i siensia ta bruá den otro. No ta bruá nan ta, ta konektá ku otro. Esaki ta un dje rasgonan distintivo fuerte di Juliana: integrashon. E integrashon akí e ta hasi a base di un konsiensia profundo di kiko mester konservá i propagá den herensia di Kòrsou. E no ta praktiká arte pa arte, sino arte pa konsientisá. Hasiendo esaki e ta konbertí den konservadó mayó dje herensia akí i ta pèrkurá pa kontinuidat. Ta esaki ta e kapa teóriko ku ta kubri e terenonan artístiko i sientífiko di Elis Juliana. Den deskripshon separá di nan, ta e 3 konstansianan menshoná, esta konsiensia, integrashon i kontinuidat ta notabel. Nan a hustifiká desaroyá un teoria propio relashoná ku Juliana su influensha: Julianismo. Terenonan di arte i inbestigashon Den e parti akí mi a hasi uzo di un ensayo ku mi a skirbi pa Fakultat Sosial-Ekonómiko di Universidat Nashonal di Antia na 1991 na momentu ku e tabata konsiderá otorgá Elis Juliana un doktorado di honor den koperashon ku Fakultat Hurídiko. Pa e trabou ei, E dies terenonan reveladó di Elis Juliana. Un inventarisashon di su diversidat kultural-sientífiko mi a entrevistá profeshonalnan di diferente disiplina di siensia i ramo di arte, manera historiadó/dokumentalista drs. Emy Maduro, antropólogo drs. Rose Mary Allen, etnomusikólogo drs. Eric Lacroes, skultor sra. May Henriquez †, arkeólogo dr. Jay Haviser, etnólogo rev. Paul Brenneker †, filósofo sr. Lloyd Narain i pintor sr. Luigi Pinedo. E dies terenonan ta deskribí Juliana komo:
1. antropólogo
2. dokumentalista
3. filósofo
4. edukadó
5. poeta/eskritor
6. etnomusikólogo
7. arkeólogo
8. deklamadó/presentadó
9. pintor
10. skultor


text:
F.T.A. su historia
F.T.A. a wordo funda na 1964 y den su statuto ta menciona como fecha di fundacion Juli 22.
Un grupo di hende encabeza pa Cro. Wijki Maduro (q.e.p.d.) como fundador y prome Presidente a tuma e curashi e tempo ey pa yega na loke nos tur conoce como FTA.
Cro. Wijki hunto cu Ruffo de Cuba, Rosendo Colina, Fefe Bareño y defunto Cro.Chinto Diaz (q.e.p.d.), na 1964 constatando abuso y manipulacion cu e clase trahador y cu un tremendo vision di e necesidad di un organizacion di trahador y pa trahador pa loke ta su futuro, a tuma e paso grandi di yega na e fundacion di nos sindicato FTA.
Hopi tabata e luchanan cu a wordo hiba a travez di aña pa asina awe nos tin un organizacion cu su mesun edificio riba tereno propiedad priva, cu un cantidad di 8 hende den servicio, dunando servicio na e trahadornan cu dicidi cu nan kier UNI pa nan mesun beneficio.
Aki bo por wak nos fundadornan: Rosendo Colina, Joaquin F. Bareño, Frans Lodewijk Maduro(qepd), Jacinto Modesto Chinto Diaz (qepd), Ruffo Tarcisio de Cuba'
Click aki nan pa wak mas potret di FTA


text:
~ Muhe, sea progresivo, independiente, respetoso, saludable y safe…
Ainda ta bati, abusa y ignora keho di muhenan rond mundo. Muhenan grandi y mucha muhenan chikito! Y ainda no tin ni programanan di prevencion, ni di discushon, ni di castigo y tratamento cu ta iguala e danjo causa na e muhe y e mucha den hopi pais!
Tin hopi felicitacion y palabra bunita tur caminda den media. ‘Pabien hende muhe! Awe ta bo dia!’ Ki poco tur e palabranan bunita aki ta cubri e realidad di majoria hende muhe rond di mundo.
E hende muhe ainda ta e simbolo cu ta dorna un auto cu e homber kier cumpra.
Ainda e muhe ta carga majoria responsabilidad ora e tata dicidi di bandona e cas di famia.
Ainda e hende muhe ta esun cu ta traha mas di 10 ora tur dia pa por cria su famia den trabounan di limpiesa y den negoshinan. Ainda e ta esun cu no por scoge pa traha menos ora pasobra cu placa no ta jega y no tin ley cu ta proteg’e.
Ainda e muhe ta esun cu nan ta wak como culpable ora e yiunan bay den mal caminda. Ke hubo di e tata cu ta cana rond como si fuera e no tin parti den e mucha cu e la juda pone na mundo?
Muhe ta manda mundo? No, muhe ta carga mundo. Mundo por juda e hende muhe ora ta dun’e su balor berdadero. Asina e por bira un muhe progresivo, independiente, respetoso, saludable y safe. Y por scoge e mundo ideal pa esunnan cu ta sigui’é.


text:
Desde 1986 Aruba tin su Status Aparte den Reino Hulandes. Den e periodo di mas cu 25 aña e comunidad Arubano a pasa den desaroyonan grandi. E economia a crece, e cultura tradicional a cambia, migrantenan a establece nan mes riba e isla y nan a trece nan herencia cultural. Cada aña mas cu un miyon di turista ta bishita Aruba. Globalisacion ta influencia cultura y identidad na Aruba y e pregunta ta surgi: “Ken nos ta y kico ta conecta nos cu otro como pais?” Y tambe “Kico ta nos herencia cultural y nos kier pasa e herencia pa futuro?”
Herencia inmaterial no tin un forma fiho manera un monumento y ta sensitivo pa cambio. Elemento nobo ta drenta y elemento bieu ta bay un poco den background. Esaki ta haci herencia inmaterial unico pero tambe fragil. Herencia cultural por disparce tambe sin cu niun hende ta ripara. Ofishi y artesania tradicional manera construccion di trankera ta muri ora cu agricultura y cria di bestia ta desparce of e cunuceronan ta muri. Tradicion, custumber, fiesta, artesania y ofishi, custumber di come y musica ta wordo pasa di generacion pa generacion. Pregunta ta si ta paga suficiente atencion na esaki.
Den tempo di cambio mester salvaguardia herencia cultural y e ciudadanonan cu ta carga e herencia cultural ta pidi reconocemento. UNESCO (United Nations Educational, Scientific and Cultural Organization) a bin cu un tratado pa salvaguardia herencia cultural rond mundo. E tratado a wordo aproba den conferencia general di UNESCO na 2003 y a drenta na vigor na april 2006. Reino Hulandes a ratifica e tratado na 2012 y na augustus 2012 el a drenta na vigor na Aruba. Hulanda, Aruba, Corsou y Sint Maarten ta traha hunto caminda cu por.
Meta di e tratado
E meta principal di e tratado ta pa salvaguardia herencia cultural inmaterial y e diversidad cultural di herencia inmaterial na mundo. E tratado ta compila loke UNESCO ta comprende bou herencia cultural: “tanto e practica, presentacion y expresion, conocemento como e instrumentonan, herment, obheto y espacio cultural cu ta wordo asocia y cu comunidad, grupo y individuo ta reconoce como parti di nan herencia cultural’
UNESCO ta dividi herencia cultural inmaterial den 5 categoria:
(a) Tradicion oral y expresion
(b) Arte escenico (baile, musica, teatro)
(c) Custumber, ritual, eventonan festivo
(d) Conocemento y practica di naturalesa y e universo
(e) ofishi y artesania tradicional
Salvaguardia herencia cultural inmaterial no kiermen vries of preserva herencia inmaterial manera e ta awor of con e tabata antes. Ta trata di tene bibo dor di identific’E, document’E y pas’Ea pa otro generacion. Ora di salvaguardia e comunidad y gruponan cultural y individuo den veld cultural ta hunga un rol clave. Nan ta e actornan principal. Ta nan ta practica herencia cultural inmaterial, ta dun’e contenido y ta tene esaki bibo.
Obligacion di e tratado: e comunidad/grupo cultural ta central.
Paisnan rond mundo cu ta firma e tratado ta tuma un obligacion y responsabilidad riba nan mes. Pa cumpli cu esaki no ta e gobierno ta central sino e comunidad, e personanan cu ta carga e herencia cultural. Paisnan mester crea condicion pa salvaguardia herencia cultural den nan teritorio. No ta trata solamente herencia cultural di e pais mes pero tur loke ta biba den e pais. Loke a bin di afo tambe.
Inventario
Un di e obligacionnan ta pa traha un Inventario Nacional (art. 11, 12). Ta traha inventario hunto cu gruponan comunidad cu ta carga e herencia cultural, y organisacionnan no-gubernamental relevante (art.11, 15). Esaki nifica cu gruponan mes ta nomina nan herencia cultural pa e inventario. Cultura y herencia inmaterial ta cambia continuamente, e inventario ta duna espacio pa cambio. E no ta un lista statico sino un lista representativo di herencia cultural inmaterial bibo pa tur hende na un pais. E visibilidad cu e inventario ta ofrece ta contribui na e conocemento y consenshi di e presencia y balor di herencia cultural inmaterial. E ta contribui na e formacion di identidad y union nacional na Aruba.
Salvaguardia
Un di dos obligacion di e tratado di UNESCO ta cu paisnan ta haci esfuerso pa salvaguardia herencia cultural inmaterial presente den e teritorio (art. 13). Paisnan ta apunta e organonan pa salvaguardia herencia cultural inmaterial. E organonan aki mester reenforsa e lugar cu herencia cultural inmaterial tin y sostene e comunidad di e patrimonio. Mester investigacion riba herencia cultural inmaterial y e conocemento mester ta accesibel pa tur hende, muy en especial pa hoben.
Reino y e tratado
Ratifica e tratado ta pasa a base boluntario, no tin obligacion pa firma e tratado. Pero una bes e ta firma, e implementacion ta obligatorio. Paisnan ta obliga pa crea un infrastructura pa facilita implementacion. Den caso di Aruba esaki ta nifica cu ta funda un organo cu tin como tarea implementacion di e tratado y cu ta crea un punto caminda gruponan por yega pa nomina herencia cultural inmaterial y haya ayudo pa haci esaki y pa yega tambe na un plan di salvaguardia. Mester scohe un forma den cual e inventario ta accesibel pa un y tur. Mester bin mas investigacion riba herencia cultural inmaterial y informacion mester wordo distribui pa enseñansa, na scol y pafor di scol. Paisnan den Reino a expresa e intencion serio pa traha hunto mas tanto posibel. Ta e intencion cu ta traha e inventario na mes un manera pa asina e ta uniforme. Esey kier men den mes un linea y principalmente hunto cu comunidad. Asina por yega na un inventario digital cu gruponan for di tur pais den Reino por contribui na dje. Asina tur pais kier percura pa nan inventario ta accesibel den henter Reino.
Pa mas informacion por tuma contacto cu e coordinador Gina Jie Sam Foek na Biblioteca Nacional Aruba, tel. 582 1580
Mas informacion:
http://prezi.com/xyhjmbdd7cf8/kico-ta-herencia-cultural-inmaterial/
http://www.youtube.com/watch?v=pLdtbCwII-o&feature=youtu.be
http://www.youtube.com/watch?v=PJC7zaZT-Dg
• www.volkscultuur.nl
• http://www.unesco.nl/cultuur/immaterieel-erfgoed
• https://www.facebook.com/HerenciaCulturalAruba?ref=hl
• www.unesco-aruba.org


text:
Tiramentu na Ser’i Dòmi.
WILLEMSTAD, Curacao — Djaluna 20 di yüli 2015, alrededor di 3.00’or di mardugá a drenta un informashon na Sentral di Polis ku deskonosínan a pasa tira riba un kas na Kaya Bazjan Karpata na Ser’i Domi.
For di un investigashon ku polis a realisá na e sitio a resultá ku deskonosínan den un outo blanku a pasa manda un klenku ku un karta mará na dje dor di bentana di e kas pa despues lòs algun tiru.
Polis a konstatá ku tabatin perforashon di bala den un bentana di e kas i haña un hùls bentá abou. A konfiská e artíkulonan e investigashon ta kontinuá.
###
Tiramentu na Caracasbaaiweg.
WILLEMSTAD, Curacao — Djaluna 20 di yüli 2015, alrededor di 02.00’or di mardugá Sentral di Polis a dirigí un patruya na un resòrt na Caracasbaaiweg na unda deskonosínan a pasa tira riba un apartamentu.
For di un investigashon preliminar ku polis a realisá na e sitio a resultá ku e hòmber habitante di e apartamento tabata sintá den sala di e kas ora ku diripiente el a tende zonido di bala.
Un di e bala nan a perforá e porta di glas i dos otro a dal den muraya di e kas pafó i den e buibor di e dak. Polis a haña un proyektil bentá abou den e kas i a konfiská esaki pa mas investigashon.
###
Identidat di e kurpa sin bida hañá na Landfill Malpais.
WILLEMSTAD, Curacao — Identidat di e kurpa sin bida hañá na Landfill Malpais djasabra 18 di yüli 2015 ( komunikado no. 349/2015) ta konosí.
Ta trata aki di e hòmber:
Murvin Eftafio Francisco Brunken, nasé na Kòrsou, 20 di sèptèmber 1960;
###
Kontròlnan general i preventivo.
WILLEMSTAD, Curacao — Djadumingu 19 di yüli 2015 den oranan di anochi e Tim di mantenshon di òrdu Públiko di Rio Canario a realisá diferente kontròl den áreanan di Punda i Rio Canario.
Den Roermondstraat bandi di muraya di un kas polis a topa ku un kantidat di 17 palu di mariwana.
En konekshon ku esaki a tene un entrada hudisial na e kas i den kurá di e kas polis a bin haña den un ket un kantidat di 62 palu di mariwana.
A konfiská tur e matanan i a detené dos hòmber, habitante di e kas, pa violashon di Lei di Opio:
G.D.C., nasé na Aruba, di 40 aña di edat
S.A.C., nasé na Kòrsou, di 21 aña di edat.
Den área di Skalo a kontrolá vários persona estranhero riba violashon di Lei di Atmishon i Ekspulshon.
Den Bargestraat dos homber di nashonalidat Venesolano ku no tabatin nan dokumentonan válido pa permanesé riba nos isla a keda detené pendiente nan deportashon. A kontrolá diferente snèk den área di Skalo i Sint Jago, di kual dos snèk den Sint Jago a keda será ku no tabata kumpli ku tur pèrmitnan nesesario.
A kontrolá tambe diferente persona agrupá den e área di Nieuw Nederland, Heelsumstraat, Monte Verde i Cher Asile riba violashon di Lei di arma i di droga.
E kontròlnan ta kontinuá.
###
Foto Strealuz


text:
Ku ideanan nobo nos ta desaroyá ekonomia di nos pais
Bon bini na página di Ministerio di Desaroyo Ekonómiko
Riba e página aki bo por haña informashon tokante kon Ministerio di Desaroyo Ekonómiko ta hinká den otro, ken ta e minister i kon pa yega na e produktonan ku e ministerio ta brinda. Klek riba e botónnan na banda drechi di e potrèt pa yega na e informashon deseá.
Ministerio di Desaroyo Ekonómiko ta duna direkshon na un desaroyo ekonómiko duradero pa Kòrsou. E meta prinsipal ta promové un kalidat di bida haltu i próspero pa tur habitante di Kòrsou. E ministerio ta realisá esaki dor di efektivamente antisipá riba desaroyonan sosial i internashonal, duna servisio optimal i hiba un strategia profundo. E ministerio ta responsabel pa sostené e mundu di negoshi lokal, saka pèrmitnan nesesario i sostené kontaktonan internashonal pa asina atraé invershonistanan ku por sòru pa mas kupo di trabou.
28/8/2015Kòrsou ta konsolidá su posishon komo pais i ta hasi esfuersonan signifikante pa bringa kontra trafikashon di hende
3/8/2015Gobièrnu ta tene seshonnan di informashon pa ámtenar tokante ingreso den Seguro Básiko
31/7/2015Minister Whiteman ta pone traktornan na disposishon di kooperativanan agrario
28/7/2015Veredikto Hürdónan Colon vs. BWC/FKP/Gobièrnu/USONA
27/7/2015Próksimamente sr. Don Martina lohaña un Kaya na su nòmber Kaya DominicoF. “DON” Martina
23/7/2015Tur persona ku karchi di BZV ta drenta Seguro Básiko entrante 1 di sèptèmber 2015
20/7/2015SALU PUBLIKO i NOS EKONOMIA ta bon sirbi ku Hospital nobo
© 2010-13 Gobièrnu di Kòrsou - Tur derechi reserva Hosted by www.core.cw Disclaimer | Kontakto


text:
December 2014 25
Spekulashon ku preis di Awa i Koriente den tapara atrobe
Maneho di kambio di preis, introdusi na 2011 dor di Gabinete Schotte, ta pa e preis di petroli refleha den Gasolin, Diesel, Gas, Awa i Koriente Danki na Saudi Arabia ku no kier baha su produkshon di petroli ku ta trigger preisnan haltu riba merkado mundial atrobe riba e bari di petroli, danki na menos kompra […]
Subject: New hospital Willemstad Curaçao within the borders of World Heritage Property
Kòrsou ta kore peliger di ser bahá for di lista di suidat protehá di UNESCO, pa motibu ku Min. Balborda a pasa UNESCO un fastball.
Si PNP (Davelaar) ta Serio e no ta Forma “quorum” Awe
Si partidonan di Oposishon yuda forma “quorum”, Pueblo saka bo sòm…………. Pueblo di Kòrsou awe ta e dia, pa sa ken ta ken. Awe e 11 parlamentarionan ku ta sostené e gobièrnu aki, ku a bin ta masakrá Pueblo di Kòrsou ku medidanan fiskal tin ku duna kara. Awe parlamentarionan mester mustra kua banda nan […]
Sena di Pasku pa 250 Mucha Ménos Privilegiá
Direktiva di Movementu Futuro Kòrsou (MFK) a invitá 250 mucha di famianan ménos privilegiá for di diferente bario di Kòrsou ayera 17 di desèmber pa un sena di Pasku. Pa nos di MFK ta un honor di por a sirbi i kompartí ku e hóben nan aki. Pero mas ainda laga nan sinti ku tin […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
Oranjestad-Declaracionnan haci pa lider di Democracia Real, sr Andin Bikker, relaciona cu desaroyonan rond di posibilidad pa un re-apertura di e refineria na San Nicolas, a hala atencion di fraccion di AVP.
Parlamentario Marlon Sneek durante conferencia di prensa a mustra cu a tuma nota di expresion haci di parti di sr Bikker kende entre otro a mustra cu e impresion ta ser duna dor di AVP, cu ta oposicion tin cu goberna e pais aki pa asina logra e re-apertura di e refineria.
“Nos a scucha cu sr Bikker ta declara cu Gobierno lo kier pa oposicion goberna pero e ta masha simpel mes ya cu no tin nada di haber cu gobierno kier pa oposicion bay goberna.
Gobierno a mustra bon cla cu e ta moviendo y oposicion ta insisti cu nan tin 7 y 8 grupo interesa cu kier cumpra anto e ora trece e companianan aki pa Gobierno, esey ta locual a wordo bisa na sr Bikker.
Nos por corda e reunion cu sr Bikker a jama dia 11 di Mei cu como invitado e grupo di cual hopi hende a papia di dje cu tabata Concord Aviation International and Fuel Inc, a meldt ziek e dia di reunion. Awe nos ta mas convenci cu nunca cu e mailnan cu nos a mira di e compañia aki ta un wega politico di partidonan di oposicion caminda nan ta inventa e companianan fantasma aki y ta manda mail pa loco.paso te dia di awe nos no a yenmde mas di e compañia aki cu a meldt ziek
Ora cu sr Bikker a invita e grupo aki cu supuestamente ta un grupo multi miyonario cu ta bay inverti riba 3 biyon dollar den pais Aruba, e grupo a bira meldt ziek y no a presenta pa e reunion.
Un compania cu ta multimiyonario cu kier inverti 3 biyon dollar no tin un solo persona cu por a bin Staten pa duna informacion caminda cu ta Staten ta hefe di Gobierno ta haya e informacion y despues lo informa Gobierno cu esaki ta un grupo serio y lo ta bon pa sinta cu nan.
Pero nan a meldt ziek!!
Y tin un otro compania tambe cu sr Bikker a presenta dia 12 di October di 2012 caminda den un publicacion el a declara cu Pro Diesel ta interesa pa bin Aruba pa papia cu comision fiho riba nan intencion pa cu e refineria.
E compania Pro Diesel aki tambe a meldt ziek, kiermen cu e gruponan interesa di sr Bikker, ta meldt ziek nan ta meldt ziek y aki nos mester ta sincero y serio sr Bikker.
Si kier hunga politica nos por haci esey ya cu AVP tambe ta bon den esey pero ta serio ya cu dos grupo cu abo Bikker a papia di nan, cu ta Pro Diesel y Concord Aviation, tur dos a meldt ziek na momento cu nan mester a bin reuni pa duna informacion na Parlamento riba nan interes pa cumpra e refineria.
Bikker ta para na banda hunto cu bo partner den oposicion cu ta MEP ya cu mescos cu lider di MEP tres aña pasa a grita den Staten cu “portanan cu ta habri pa Evelyne Wever Croes, no ta habri pa Mike Eman,” y ainda nos ni a mira e portanan ey habri y e no tin un compania cu por yega Arba cu e placa pa inverti den e caso aki e refineria na San Nicolas.
Locual ta referi na dje ta e nombernan di tur e companianan cu Bikker a bin ta menciona, pa pone riba mesa pa mira kico por haci y esey ta e situacion.
Gobierno a haciendo su maximo esfuerzo den henter e proceso aki y sr Bikker a bin c’un mocion y ta kere awor cu el a bin salba mundo, ta hunga rol di ta e rey pero pa algun aña caba tin hendenan ta moviendo riba henter e proceso aki.
Ta cual Gobierno lo no kier habri e refineria cu por garantisa 200 miyon florin den su economia sr Bikker, laga nos ta sincero cu otro si, laga nos stop di hunga politica y si di berdad bo ta stima e pais aki y bo tin un compania cu no ta meldt ziek, trece pa Gobierno papia cune anto nos por habri e refineria bek y garantiza asina continuidad y cosnan positivo pa nos pais y laga un banda e politica barata boso a bin ta hungando riba e topico di refineria,” Marlon Sneek a mustra.


text:
Pakiko aluminium?E ta duradero, economico, facil pa mantene, no ta frusta, e ta facil pa maneha, asina laga nos crea cualkier forma y detaye. E ta ideal pa nos clima. Pa e motibonan aki E.H. ALUMINIUM EXPERT ta crea arte cu aluminium!
Ken nos taNos ta un compania specializa den aluminium, dedica na cumpli cu gusto y necesidad di un comunidad den crecimento. Funda 2007, ya caba nos a logra posiciona nos mes na un nivel halto. Danki na nos seriedad, cumplimento y calidad halto di nos productonan; nos compania ta conta cu hende tecnico, experto den maneha aluminium, dunando e maximo esfuerzo pa caba trabow, mustrando asina cu prueba cu E.H. ALUMINIUM EXPERT ta bo partner indica pa tur proyecto.


text:
Aquaponics na Kòrsou
Kiko ta aquaponics?
Aquaponics ta un manera di kria berdura den awa nutrí pa sushi di piska.
Wak siguiente video pa haña un idea.
Aquaponics for profit (Australia)
Sr. Henny Barbolina ta splika.
meta
Tin dos meta:
- gana sèn
- produsí komestibel salú. Mas nos produsí na Kòrsou mes, ménos nos ta importá i ménos nos ta dependé di otro pais i merkado internashonal.
algun bentaha
- E sistema no ta gasta hopi awa.
- E sistema no ta gasta fertilisante (vitamina pa mata)
- E sistema no ta rekerí hopi tereno
- No tin trabou di yerba indeseá.
Kon e sistema ta funshona (prinsipio)
Un tanki ta kontené piska. E piska ta kome, krese i ekskretá. Un di e komponente den e sushi di e piskánan ta amonia (NH3 i NH4+).
E sistema kompleto (tanki, pipa etc.) ta tene bakteria. Dos tipo di bakteria ta importante pa e sistema.
1 - Esunnan ku ta kambia amoniak den nitrit (NO2-)
2 - Esunnan ku ta kambia nitrit den nitrat (NO3-)
Nitrat ta un nutriente esensial pa e matanan di kultivo.
E awa ku ta keda resiklá den e sistema (mira pintura ariba).
skemátiko:
tipo di produkto
- Berdura ta e produkto prinsipal, piska ta e produkto sekundario.
- Aktualmente no tin masha informashon kua produkto ta produsí bon na Kòrsou.
Tayerblat ta bai bon. Ora tin resultado den futuro ta menshon’é aki.
kuminda di piska
E kuminda di piska mester ta barata.
E kantidat di kuminda mester ta sufisiente pa (indirekto) nutri e kultivo di mata.
Nan ta kome layena, pan, karni etc.
Ta kumbini pa e kuminda keda drif riba e awa. Asina por mira si no ta duna kuminda dimas.
Personalmente mi no ta duna kuminda di kachó pa motibu ku mi no ta konfia e ingredientenan di kuminda kachó.
kalidat di awa
Por vigila e kalidat di awa, kier men tur e kosnan ku ta desolvé.
Kantidat di asido (pH), kantidat di ureo, nitrat, potasio, salu, fosfor etc.
Esaki ta importante pa un kresementu maksimo i salú di piska.
Riba merkado tin yen di manera di midi, pero karu. Nos ta purba pa ahustá i midi na un manera barata.
pH mester ta entre 6.5 i 8. Esaki ta importante pa e konvershonnan di ureo den e biofilter.
update: Mi no ta midi nada. Dos biaha pa siman mi ta agregá heru (Fe(II)sulfat). Tabatin chlorosis,
blachi di mata ta bira hel. Tratamentu ku heru a resolvé e problema áki.
Kuminda di mas ta malu i por stroba e sistema. E awa por bomba i piska por muri.
Den e sistema a forma un kantidat di kokolishi di awa. Nan ta kome sobra kuminda i ta yuda tene e awa limpi.
Den e baki piska tin dos tortuga pa kome kuminda sobra i un eventual piska morto.
Mi a ripara ku ora e tortuga no tin hamber (ta ninga komé) mi a duna kuminda di mas.
pòmp i konstrukshon
Nos ta purba gasta ménos sèn den konstrukshon i gastamentu di koriente pa pòmp.
Nos ta pòmp kada ratu pa gasta ménos koriente i no gasta e pòmp. Pa e motibu nos por uza un suich di oloshi.
Na Kòrsou por planta bou di nèt di sombra, dependé e tipo di mata.
biofilter
E superfisie karga ku bakteria nesesario pa e konvershon yama biofilter. Den sierto sistema grandi e kanalnan pa mata mes ta forma
e biofilter. Dependé e material di e sistema por ta nesesario pa agregá un tanki yena ku un material ku ta karga e bakteria nan.
E material mester generá un superfisie grandi. E awa di e biofilter mester tin hopi oksígeno. E bakteria nan nitrifikante ta traha
aerob, kier men ku hopi oksígeno. Ku falta di oksígeno otro bakteria lo bai dominá i e sistema no ta traha bon.
Ora ta traha un sistema nobo e bakteria nan ta kolonisá e sistema nan mes. E tipo di bakteria ta komun.
update: Mi a kita e bari ku a fungi komo filter i a kologá boter di plèstik kortá repi-repi pa ekstend'é e superfisi di bakteria dirèk den e baki di piska.
remarke:
- Den krio di tilapia mester separá e hembranan (
) for di e machunan (
)
pa por produsí peska mas grandi.
(fuente
Wikipedia)
Produkshonnan komersial di tilapia ta kria machu so.
- E sistema mester di mata pa saka nitrat for di awa. Si e sistema ta operá sin mata (piska so) mester vigilá e awa pa e
nivel di nitrat no subi di mas. Si e nitrat, nitrit òf amonia ta subi di mas mester kambia e awa.
- Amonia no ta sali di pupu di piska, pero pa medio di e korokoro. fuente: Recirculating Aquaculture Tank Productions
- E sistema mester tin hopi oksígeno den e awa pa faborá e bakteria nan ku ta produsí nitrat.
- Mester evitá akumulashon di sushi pa motibu ku deskomposishon di e sushi ta gasta oksígeno i ta surgi
supstanshanan venenoso.
- Pipa di PVC por kontené chumbu. E chumbu por sali ora e pH ta abou. Ta difísil pa balotá e peliger di e
kontaminashon den un sistema ku PVC pa motibu ku rais di mata por kambia nan ambiente (na nivel mikro).
Si bo kumpra pipa PVC oropeo e PVC no ta kontene chumbu signifikante.
komparashon di dos variante
Tin diferente variashon den e konstrukshon. Aki ta kompara un sistema ku biofilter separa ku un sistema kaminda
e mata ta para den un sùpstrato (pieda, greis etc.).
Konsumo di energia (koriente) ta mas tantu kaminda e awa mester sirkula kontinuo. Ora e biofilter ta apart
ta pomp e awa kada ratu. Si ta blas hairu dor di e filter kontinuo, pero un pòmp di hairu ta gasta hopi mènos energia.
E sistema ultimo ta deseña pa kada ratu tur awa ta sali for di e sùpstrato, kaba yena bèk.
Mihon mustrá den e dos video aki bou.
lenknan interesante: Aquaponic equipment The Bio Filter
Recirculating Aquaculture Tank Productions
PVC May Increase Lead Leaching
kon rais di mata tuma nutriente
rating fixed film nitrifying biofilters used in recirculating aquaculture systems
Phosphorus intake and digestion in aquaculture
Kontroversia di aquaponics
Kuminda di piska por ta traha di fishmeal. Si ta saka dimas piska for di oseano pa produsí fishmeal
aquaponics tin un efekto negativo riba medio ambiente.


text:
Digicel ta hasi 4 kliente felis ku 8 karchi pa Curaçao North Sea Jazz
WILLEMSTAD-OUGUSTUS: Antisipando Curaçao North Sea Jazz, Digicel a hasi un kampaña na unda ku klientenan por a gana 2 karchi pa bai mira e konsiertonan. Tabata tin 4 diferente manera pa gana e karchinan; por a gana dor di aktivá e pakete One Rate, rekargá bo pre pago den store òf por a SMS JAZZ na 2000 pa pre pago i post pago.
Digicel a hasi e promoshon pa CNSJ na Aruba i Boneiru tambe; den e merkadonan aki, klientenan a gana estadia i pasashi pa por eksperensiá e festival na Kòrsou. Pa e kampaña spesífiko aki, Digicel Kòrsou, a saka 4 ganador di kual kada un a risibí 2 karchi di entrada pa e konsiertonan di CNSJ e fin di siman benidero. E promoshon tabata válido te ku dia 27 di ougùstùs i djarason último a hasi entrega di e premionan na e respektivo ganadornan.
”Tin hopi espektativa pa e konsiertonan e fin di siman aki; Nos ta spera ku tur esnan ku a risibí e oportunidat via di Digicel pa eksperensiá e CNSJ di e aña aki, disfrutá plenamente! Tur luna Digicel ta duna su klientenan chèns di ta interaktivo i di gana premionan hopi atraktivo den e diferente wega, kampaña i promoshonnan di SMS di Digicel, pues klientenan mester keda pendiente!”, esaki di akuerdo ku Thessa Fleming, relashonista públiko di Digicel Kòrsou. Keda pendiente di e página di Facebook di Digicel pa keda na altura di tur e promoshonnan ku tin den e temporada aki.
Riba foto por mira momentu ku e ganadornan ta risibí nan karchinan pa CNSJ for di Srta. Thessa Fleming, relashonista públiko pa Digicel Kòrsou. Masha pabien na tur ku a gana!
FIN


text:
Nos ta suponé ku tur empresa ta hasi uso di proseduranan pa nan empresa por kana zetá. Pero si akaso bo empresa ta kana tranká, es desir, e no ta funshoná na òrdu manera mester ta, bo a yega di para ketu i puntra bo mes ta dikon? Si un empresa no ta usa prosedura o sistema, e negoshi ei lo ta tur bruá. Sí, nada lo no koordiná bon i e kliente ku ta aserká un empresa asina, lo ripará esei for di su promé bishita.
Si akaso bo tin prosedura, pero no tin nan dokumentá, ta hopi bon mes. Mihó lo ta, si pronto bo registrá tur bo proseduranan. Dikon esaki ta asina nesesario? Simplemente pa bo empresa ta organisá i bira un empresa, kaminda kosnan no ta kana pa loko o na sistema di kon ku para keda.
Ata e di nuebe salbabida den e serie:
12 “Salbabida” Pa Bo Kompania No Sera
Salbabida #9: Kua Prosedura Abo Tin den Bo Empresa?
Abo gusta bishitá un empresa ku, ki ora bo pidi algu, ta tarda un eternidat, promé ku bo por haña bo merkansia? Kon bo ta haña, ku kua pregunta ku ta ku bo hasi, e empleado tin ku bai puntra otro hende promé ku e por kontestá bo? Ki dia bo fakturanan ta bai bo klientenan? Ki dia bo ta kolektá e pago di bo fakturanan? Kon bo ta kobranan? Ken ta kobranan? Si un empresa no tin proseduranan fiho, anto e empresa por bien yama ayó foi dj’awó. Awor pa evitá ku e asuntu ta yega dje leu ei, ban tuma akshon pa salba bo kompania.
Di kiko asina un empresa mester por tin prosedura fiho? Ata algun idea:
- Prosedura pa fakturashon i kobransa
- Prosedura pa limpiesa
- Prosedura pa servisio na kliente
- Prosedura pa warda dokumentonan importante
- Prosedura pa trata ku aparatonan
- Prosedura pa atministrashon
- Prosedura pa atendé pago di impuestonan
- Prosedura pa ehersé vários kòntròl
Tur esnan ariba menshoná i mas, ta proseduranan sumamente importante den kada empresa. Proseduranan ta hasi ku un empresa ta duna su servisio o produkto, igual na tur persona ku presentá na porta. Tuma ehèmpel di sierto empresanan ku bo ta mira kon nan a standarisá nan proseduranan. Si bo bai kumpra un hamburger na un dje kompanianan konosí pa su frankisia rònt mundu, anto lo bo ripará ku ta UN hamburger bo ta haña den pan, ku un sierto kantidat di kètsup, 1 slais di kònkòmber salada i asina bo mes sa kon e ta bai. O si bo bai kumpra pan ku adishonalmente hopi salada den dje, ta 3 slais di tomati bo ta haña tur biaha. ESEI ta nifiká ku e empresanan aki tin prosedura. Tur kos ta kalkulá i tur hende mester tene nan mes, por ehèmpel, na e mes kantidat di slais di bèrdura tur i tur biaha.
Pues, pa bo klientenan por kuminsá konfia i sigui konfia den bo produkto o servisio, tur tur biaha, i nos ta ripití TUR TUR biaha, bo produkto o servisio mester sali porta di bo establesimentu di e mes forma, grandura, peso etc. etc.
Fuera di ku bo empresa lo bira mas organisá, un mas bentaha fantástiko ku lo bo tin ku esaki ta ku, kua persona nobo ku bo empleá, lo mester usa e manual aki ku bo a traha i tene nan mes na dje. Bo ta spar tempu i energia en bes di tin ku ripití e mesun kosnan bes tras bes.
Anto pa hasi esaki posibel, bo MESTER diseñá i implementá e uso di proseduranan den bo empresa. Lo bo ke yudansa ku esaki, ya bo empresa ta logra dokumentá tur su proseduranan? Tuma kontakto ku nos MESORA pa nos yuda bo implementá e método simpel i ekonómiko aki, pero ku ta di gran balor pa bo mes empresa!
Oferta: Si bo yama nos te ku 7 di novèmber 2012, lo bo haña un rebaho di 50% riba bo promé konsulta.


text:
News
Bos di hubentut anja eskolar
Hóben e aña eskolar aki tuma e desishon ku esaki lo ta un aña eksitoso.Bos di Hubentut ta deseá tur mucha i hóben éksito pa e aña eskolar 2015 - 2016 Willemstad 06 ougùstùs 2015. Fundashon Bos di Hubentut diariamente ta traha na bienestar di nos muchanan i tambe di nos hóbennan. Mirando ku Bos di Hubentut su prioridat ta...
BSF Colombia 2015
Brigada di Seguridat i Formashon a realisá un biahe eksitoso i interesante pa Colombia Willemstad 15 di yüli 2015: For di djabièrnè 03 di yüli 2015 pa djamars 14 di yüli 2015 Brigada di Seguridat i Formashon a hasi un biahe pa Colombia ku un kantidat di 60 persona, ku ta konsistí di miembronan di BSF, entrenadornan i mèntòrnan. Durante...
Debata "Misa i abusu seksual"
Bos di Hubentut ta organisá debate “Misa i abusu seksual” parti 2 dia 9 mei 2015 na Kurá Hulanda sala Tula di 19:00 - 22:30 Pa 2 aña kaba Fundashon Bos di Hubentut ta presentando e dokumental “Ku ki derechi” ku ta forma parti di e proyekto “Kibrando e gritunan silensioso”. E proyekto aki tin komo meta pa yuda prevení...
BSF ta jama Danki
Brigada di Seguridat i Formashon ta yama danki i ta duna mas hóben i mèntòr oportunidat pa inskribí. Willemstad 22 di sèptèmber 2014: Djadumingu 21 di sèptèmber 2014 Brigada di Seguridat i Formashon tabata tin un tremendo dia habrí na Fundashon Bos di Hubentut kaminda tabata tin demostrashon di Defensa propio, “Marsheren”, Training físiko i hopi mas. Hóbennan ku tabata...
«
»


text:
In november 2013 werd voor de derde maal een Arbeidskrachtenonderzoek (AKO) door de Directie Arbeid & Onderzoek (DAO) in opdracht van de Minister van Sociale Zaken, Jeugd en Arbeid gerealiseerd. Het AKO is een steekproefonderzoek onder huishoudens op Aruba met als doel de recente ontwikkelingen op de arbeidsmarkt te meten. Belangrijke concepten die middels het AKO worden gemeten zijn: het werkloosheidscijfer, de omvang en ontwikkeling van de werkende bevolking, de omvang en ontwikkeling van de werkzoekende bevolking en de participatiegraad.Read more...
Entrante 1 januari 2014 a drenta na vigor e Decreto nobo cu ta stipula reglanan pa sector Horeca y Casino’s.
Read more...
A base di articulo 1 di e Decreto aki e orarionan di trabou pa sector Horeca y Casino ta maximo 9 ora pa dia cu un promedio di 45 ora pa siman, calcula riba un periodo di 12 luna consecutivo, teniendo na cuenta cu e orarionan di trabou pa siman, calcula riba un periodo di 4 siman, por ta un promedio di 48 ora maximo.
Departamento di Labor y Investigacion (DAO)
ta informa riba e compensacion pa traha riba un dia di fiesta
E celebracion di dia di Betico ta riba diasabra 25 januari 2014. E dia aki ta wordo considera como un dia oficial di fiesta segun art. 22 di e Ordenansa Laboral 2013. Pa sectornan horeca, casino y continuo un dia di fiesta por ta un dia normal di trabou. Den caso cu e trahador ta geschedule pa traha riba e dia aki e tin derecho riba 200% di su salario. Si ariba e dia aki e trahador traha mas cu su oranan regular (pa sector horeca/casino esaki ta 9 ora y pa sector continuo ta 8 ora) ley ta considera cu e trahador ta traha overtime ariba un dia di fiesta y e tin derecho riba 250% pa e oranan extra.


text:
Downloads
Derecho y responsabilidad di pashent
Klik aki pa dowload e foyeto Derecho y Responsabilidad di Pashent..
relato anual 2014
Klik riba e picture pa download en relato anual 2014.
Rapport Leveranciersonderzoek
Klik akinan pa download e rapport.
relato anual 2013
Pa download e relato anual 2013 klik aki..
Formulario di Autorisacion
Ora bo mes no por bay AZV, ta posibel pa un otro hende bay na bo nomber. Pa haci easki bo mester autorisa e persona aki door di skirbi un carta di autorisacion of door di yena e formulario di autorisacion aki..
Pastoor Hendrikstraat 10, San Nicolas
T 527 9900 E info@uoazv.aw
7.30 am - 4.00 pm


text:
Nos invitado den e programa aki ta Sra. Vita Aureliana Frans. Vita ta un konosido komersiante aki na Boneiru. Ela nase 15 Juni 1942 na Boneiru. Nos ta kombersa kune tokante su bida, su infansia.
Produkshon: Fundashon Históriko Kultural Boneriano
Durashon: 57 minüt
Fuhikubo ta presentá: Vita Aureliana Frans
Nos invitado den e programa aki ta Sra. Vita Aureliana Frans. Vita ta un konosido komersiante aki na Boneiru. Ela nase 15 Juni 1942 na Boneiru. Nos ta kombersa kune tokante su bida, su infansia.


text:
Login Form
COCO KU SU DI 59 HOMERUN
- Details
- Written by Super User
- Published: 30 September 2013
- Hits: 41
CNE SPORT NEWS. - Coco Balentien ku homerun number 59.
Danki na nos koleganan di Notisia 360
http://www.youtube.com/watch?feature=player_embedded&v=MzegUN13_Zo
COCO BALENTIEN KU HOMERUN # 58
- Details
- Written by G.Maduro
- Published: 18 September 2013
- Hits: 202
CNE NEWS/HAPON - E yu di Korsou Wladimir “Coco”Balentien ta sigui ku su hazañan ora ku awe e la konekta su di 58 homerun. E apodo nobo di Coco a bira The Homerun King, yak u su persona a kibra un rekort ku pa basta aña a keda pone.
FIFA World Cup™ Trophy Tour Na Aruba
- Details
- Written by G.Maduro
- Published: 05 September 2013
- Hits: 73
ORANJESTAD – Pa e FIFA World Cup™ 2014, Coca Cola ta creando e evento mundial mas extenso, inclusivo, participatorio y experimental nunca bisto.
E FIFA World Cup™ Trophy Tour, lo duna mas di 1 million di persona rond di mundo, e chance pa experencia e FIFA World Cup™ den nan mesun pais. Pa prome biaha, Aruba lo wordo inclui den e FIFA World Cup™ Trophy Tour, esaki lo yega Aruba dia 2 di november venidero.
Esaki lo ta e trofeo su recorido mundial mas grandi y mas largo.
COCO TA KIBRA REKORT NA HAPON
- Details
- Written by G.Maduro
- Published: 16 September 2013
- Hits: 112
CNE NEWS - Korsou un biaha mas su nomber ta zona na paisnan grandi. Coco a kibra e rekort aya na Hapon konektando su di 56 homrun, korsou bo ta grandi. Bendishon Korsou...!!!
Ata E Homerun Ku A Pone Korsou Den Historia. Coco Balentien Bo Ta Grandi...!!
CHICAGO TABATA KE SERVISIONAN DI PROFAR
- Details
- Written by Super User
- Published: 09 August 2013
- Hits: 57


text:
Willemstad - E artista hóben for di Hulanda JPB, nòmber original Jean-Paul Bernabela, konosí pa su hitnan aktual "Bo Ke Chill" i "Kekuluta" lo ta na Sambil awe djasabra.
JPB ta duna tur su fanátikonan, grandi i chikitu, e oportunidat pa saka potrèt ku n'e i tambe lógikamente pa nan por haña su firma.
Manera pa algun ta konosí kaba, despues di a lansa un kantidat di "single", JPB bou di maneho di e record label Zware Jongenz Records, a skohe pa lansa su promé disko kompakto, titulá #IAMBALLIN aki na Kòrsou. Spesialmente pa Karibe, JPB a lansa un vershon Karibense di e disko kompakto aki.
Durante su tour aki na Kòrsou, JPB a logra di konkista kurason di grandi i chikitu. Promé ku e regresá Hulanda bèk, e ta deseá di duna bèk na tur su fanátikonan aki na Kòrsou den un forma di un 'meet & greet'.
Pues JPB i su tim ta invitá tur fanátiko i interesadonan pa pasa awe 1 di ougùstùs di 6'or pa 8'or na Korsou su "mall" nobo Sambil. Bo tambe bin gosa di e dushi ambiente ku ta bai tin na e enkuentro aki. No pèrdè bo chèns!


text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Su solo ta grandi Un selekshon di fragmento di e sine dokumental Su solo ta grandi (Zijn uitstraling is groot) di 1989 ku suptítulo na ulandes. Amsterdam: Federatie Educatieve Omroepen (Feduco) di Franklin Benito i Loeki Nicolaas.


text:
Radio Update
I Love ChillingSpecial Deluxe Meets Royale Show.
ChillingStation
August 7th, 2015
Pa nos di tres edishon di I Love ChillingSpecial, nos a pensa pa hasi algu otro I grandi. Un di e banda nan ku aña aden aña afo a sa di pega piesa nan na Hulanda, Korsou, Aruba I Boneiru. E aña aki nan lo […]
Su dia nan den Cache Royale ta konta.
ChillingStation
April 3rd, 2014
E talentoso kantante Rocco Flava lo bandona e fila nan di Cache Royale. Esaki lo ta un sla duru sigur pa e agrupashon aki. Mirando ku Rocco tin hopi fanatikada femenina I tambe I tin hopi piesa pega ku Cache Royale. Ban wak kiko e […]
Ambiente ta kontinua na bo CS
ChillingStation
March 5th, 2014
Ayera tabata marcha despedida di karnaval 2014. Asina nos a yega na final di un super dushi temporada di karnaval 2014. Un temporada bastante largu kaminda nos di Chilling Station a tresebo 9 siman largu un special ku e thema karnavalesko. Huntu ku esey bop […]
Mini Serie Royale Tour 2013
ChillingStation
February 12th, 2014
Deel 3 Eerst lachen naar de camera…daarna met plezier en energie de muziek en de artiesten achterna. Ieder aanwezige individu is vanavond een getuigenis van de eerste Cache Royale Lloret de Mar feest die voor altijd zal vaststaan in de geschiedenis. Gemaakt en gemonteerd door […]


text:
© All rights reserved 2011 Djispi Productions Web design by Cathleen Giterson
Un E-magazine pa inspirá, eduká, konsientisá i entretené
Rúbrika permanente ku tur tipo di
dato relashoná ku e bukinan: Djis un Pensamentu. Kolekshon di poesia i prosa poétiko. Tomo I, Arko Iris. 101 rima pa mucha, i e cdnan: Arko Iris. 11 kantika pa mucha di Tanchi Cathy i Djis un Pensamentu. Kolekshon di poesia ritmiko di Cathleen Giterson.
Si bo ke ta inspirá na un manera trankil, dushi i relahante, t'aki bo mester ta.
Amplia bo konosementu riba diferente tereno.
Ta ora pa bo para ketu, pensa i bira mas konsiente.
Si bo ke baha strès, òf bo ke ta djente afó meskos ku Djispi, e rúbrika akí no por faya bo.
I HOOOPI
MAS!


text:
Awe ta dia di Pentecoste pa Cristiannan. E dia cu ta recorda cu un dia hopi anja pasa Spiritu Santo a baha cerca mama Maria y e apostelnan. Esaki tabata e promesa cu Hesus a hasi na nan cu e lo no laga nan nan so despues cu e bolbe cerca su tata den shelo. E rol di Spiritu Santo ta uno pa inspira y juda hende duna contenido na e palabra di Dios cu nan ta kere aden. Ami a interpreta esaki como: ‘Awe ta dia di pone palabra den accion’.
Hopi biaha hende ta resa pa judansa, lubidando asina nan propio forsa y boluntad propio cu Dios a duna nan pa ‘hasi nan mes’. Ta berdad cu hasi no ta facil. Nos ta asina programa dor di e mundo cu ta rondona nos. Tin hende tin miedo di loke otro hende ta pensa di nan. Otronan ta asina complacente den nan personalidad cu nan ta biba pa  complace otro y no nan mes.
Di otro banda tin hopi forsa, sabiduria y crecemento den tuma bo propio decishon. Den sali pa loke bo ta kere aden. Esaki ta un caminda cu ta exigi refleccion y refocus continuo. No e caminda di mas facil. Mi no tin e contesta pa mi mes tampoco si e ta esun mas satisfactorio pa nos crecemento interno.
Awe ta un dia cu mi ta pensa hopi riba kico mi kier. Mi ta scroll riba mi pagina di Facebook y mi ta puntra mi mes si esey ta e caminda unda mi kier ta.
Mi silencio ta guia mi na un caminda. Mi no sa unda. Mi ta bisa  Spiritu Santo danki pa su inspiracion pa mi jega na e lugar cu ta hasi mi curpa, alma y espiritu felis.
Djis pa awe, hasi un accion di amor y caridad. Pa un hende, pa naturalesa, pa e mundo, pa Dios…
Felis Dia di Spiritu Santo pa bo!


text:
Kico haci awor › Introduccion
Cada un di nos sa sinti algo di bes en cuando. No hopi ocasion nos ta bay nos dokter di cas, pero tin biaha nos ta ripara cu e molester ta paso di su mes. Hopi biaha nos ta ripara cu remedi di cas tambe ta yuda; sigui instruccion di nos grandinan nunca no ta di mas.
Ora di dolor di garganta por hor cu e awa di e raiz di seida. Ora di griep cu hopi slijm ta recomenda pa bebe stropi di calbas, sin tin nodo di bebe remedi cu tin efecto secundario riba nos. Asina por menciona un cantidad di situacion den cua nos por aplica cuido propio.
Den e buki aki hende profesional ta splica problema medico cu ta surgi na hopi ocasion. E buki aki ta duna na cada persona cu les'e informacion obhetivo y critico.
Asina ey lo bo por dicidi ora bo ta para dilanti di un problema medico, si bo mester yama bo dokter di cas of no. Den hopi caso ta resulta cu nos mes por yuda nos mes. Pesey ta importante pa para keto y analisa e situacion
prome cu tuma un decision.
E buki aki merece un luga banda di bo buki di telefon of den lachi di bo mesita di nochi, pasobra e unico motibo pa no us'e ta ora di un emergencia.
Un griep ta dura 7 dia y si bo consulta dokter, e ta dura un siman. Awo, kico lo bo haci?
E idea pa e publicacion aki a nace for di e idea "Wat doe ik, ga ik naar de huisarts?" di e cas editorial Ketting Partners BV na Rotterdam. A traduci e buki na Papiamento specialmente pa pueblo di Aruba y a adapt'e na nos propio situacion.
E siguiente personanan y/of instancianan a traha conhuntamente pa crea e buki aki pa cada hogar Arubiano:
Dr.J. Samuels, Dr.J. van der Linden, Dr. B. Heinze y Dr. G. Croes
Grupo di colaborado:
Dr. P. Ho-Kang-You, Sra. A. Mercalina-Dongen y Sra. de Palm (Hospital Dr. Horacio E. Oduber)
Sra. M. Eerdmans y Sra. N. van Gulick-Swaen (Servicio Social Sikiatrico/SPD)
Dr. R.van der Wal (Servicio di Salud den Empresa/BGD)
Sr. R. Franken MSc. (Laboratorio Nacional/Landslaboratorium)
Sra. S. Kooiman y Sra. L. Mercera (Servicio di Malesa Contagioso/DBZ)
Sra. C. Boekhoudt (Seccion Epidemiologia y Investigacion/Epidemiologie en Onderzoek)
Dr. W. Cheng (Seccion Servicio di Salud di Mucha/JGZ)
Sr. G. Goeloe (Fundacion Cruz Blanco cu Geel/Wit Gele Kruis)
Sra. W. Vrolijk (Studiante Practicante di I.P.A.)
Sra. C. Muller y Sra. A. van den Berg (Seccion di Informacion)
Pastoor Hendrikstraat 10, San Nicolas
T 527 9900 E info@uoazv.aw
7.30 am - 4.00 pm


text:
Mucha pa Mucha ta rekoudá fondo, pa medio di spònser, fundraising i evenemento, pa hasi e departamentu di mucha di Hòspital St. Elisabeth di Kòrsou mas dushi pa mucha, i pa duna e muchanan ku ta malu, un kuido èkstra ordinario. Ta e intenshon pa muchanan sano, rekoudá fondo pa esnan ku ta malu, pa medio di diferente aktividat: "Mucha pa Mucha".
E fundashon Mucha pa Mucha a wòrdu funda na òktober 2014 dor di hendenan di departamentu di mucha mes: Enfermera, dòkter i personal pa sostené (e.o. kolaborador pedagógiko) a tuma e inisiativa bunita aki. Pa duna e pashènt mas vulnerabel nèt e kuido èkstra ku nan meresé!
Na momentu ku bo sostené e fundashon Mucha pa Mucha, bo sa presis unda e sèn ta bai: e personal na boka di trabou mes a skohe kua material i fasilidat ta nesesario pa e departamentu di mucha. Ademas ta nan sa mihó kon por krea un ambiente dushi pa mucha tòg? E fundashon Mucha pa Mucha ta transparente tokante e gastunan. E wepsait aki ta mustra kua material i aparato ta nesesario, kuantu e ta kosta, i pa medio di un "geldthermometer" kuantu entretantu a wòrdu kompilá, i kuantu sèn falta. Tur miembro di Mucha pa Mucha ta traha boluntariamente, i kada florin òf euro ta bai direktamente pa departamentu di mucha i ningun otro kaminda.
Pues: Bo tambe ta haña ku muchanan den Hòspital St. Elisabeth ta meresé e mihó kuido? Bo tambe ta haña ku e estadia di un mucha den hospital mester ta ménos troumatiko posibel? Bo tambe ta haña ku departamentu di mucha na Kòrsou mester ta un ambiente agradabel pa e mucha? Sostené nos i hasi bo donashon via di e wepsait òf partisipá na nos evenementonan di fundraising.
Pasobra e muchanan den un hospital meresé un kuido èkstra ordinario den un ambiente dushi pa mucha!


text:
Mara y konekta
manera Nicolaas sa hasí
E projekto jamá “Nicolaasproject Oosterheem” ta un projekto di Parokia H. Nicolaas. No ta asina ku Parokia H. Nicolaas kier konstrui un misa nobo na Oosterheem, sino e kier funktioná komo brug entre hendenan biba den Oosterheem. Brug entre chiki y grandi, riku y pober, timido y balente, musikaal y a-musikaal. Ku e intenshon pa juda kada hende sobresalí. Kada ken mester hanja oportu-nidad pa desaroya su mes pa e por ser e hende ku e ta y pa alkansa esey e por huza judansa di otro.
Nicolaasproject Oosterheem
Esnan ku ta traha na Nicolaasproject Oosterheem (differente ta di Oosterheem) ta hasi esaki for di nan fòndo katholiko. Ma hustamente esaki ta nifika ku otro kreyentenan tambe ta sinseramente bon bini. Dios no ta hasi distinshon entre hende y pesei Nicolaasproject Oosterheem tampoko no ta hasi esey. Nos aktividatnan en principio ta habrì pa tur hende.
Organisashon
Lider di e Projecto Nicolaasproject Oosterheem ta pastor –diaken Walter Burgering. E ta wordu asistí door di diakenstudent Jos van Adrichem y tambe door di un grupo fího konsistiendo di algun habitante di Oosterheem, ku ta guya y juda ku differente actividadnan di Nicolaasproject Oosterheem. Un biaha pa luna nan tin reunion pa papia tokante di progreso di Nicolaasproject Oosterheem. E projecto kompletu ta kai bou di responsabilitdat di e bestuur di Parokia H. Nicolaas Zoetermeer. Wak tambe riba: www.nicolaasparochiezoetermeer.nl y www.nicolaasproject.nl.
Nicolaasproject Oosterheem no ta pará su sò. E ta traha mas tantu ku ta possible ku otro instanshanan y projectonan di importansha pa e bario.
Konektá y Suhetá…..Nicolaasproject Oosterheem
Ken no konosé H. Nicolaas, mihor konisí komo Sinterklaas of San Nicolas? Komo amigu di mucha e ta bini tur anja den luna di desèmber pa trece regalitos y ku esey e ta trece tambe hopi ambiente den kasnan di famia. San Nicolaas no ta solamente pa mucha, pero tabata un sosten y protektor pa hopi nabegantenan, pasaheronan, negoshaiantenan, prisioneronan, bomberonan, muchanan di skol y tambe pa prostitutanan. Hende den nesesidat simper por a akudì serca dje. No ta por nada e komunidat katholiko di Zoetermeer ta karga e nomber H. Nicolasparochie (Parokia San Nicolaas). Ta pasombra e kier tei pa tur hende, meskos ku San Nicolaas tabata tei pa tur hende.
Di hende pa hende
Koffietent. Hende ta gusta koffie. No solamente e smaak di e koffie ta importante, pero tambe e kompania den kua bo ta bebe bo kopi di koffie. Tur dialuna te ku diabierne parti mainta Nicolaasproject Oosterheem ta habrí, di moda ku por pasa bebe un kopi koffie y sinta papia un ratu. Bo ta bon bini den nos sala di bishita kaminda lo bo sinti bo na kas.
Soledat. Hende no a nace p’e keda su so. Sinenbargo tin hopi hende ku ta nan so pa motibo di morto, divorsio of tin ku a skohè pa biba komo soltero. No ta tur biaha esaki ta un problema, pero tin hende ku apesar di a skohe pa ta nan só, tambe ta sinti nan mes isolá, solitario. E soledat intenso ku nan ta sinti no ta bon pa nan. Nicolaasproject Oosterheem kier juda e hendenan aki di ser un kompanjo pa nan y tey pa nan.
Debe. Tin biaha hende ta kai poko poko den problemanan finansiero. Pa warda te na e momento un incassoburo bini of bo kai atras ku pago di huur, awa, luz y gas y despues esakinan wordu será, ta hopi laat. Trahadornan di Nicolaasproject ku ta aktivo komo Schuld Hulp Maatje por juda bo buska solution rondo di e problemanan di debe. Trahando huntu ku instanshanan bo por hanja ajudo financiero y guya pa tambe evita debe nobo.
Lur serka bisinja. Mayoria di nos konose nos bisinjanan pega ku nos. Sigur di kara of di kuminda otro of kisas di bai di bishita serka otro. Ma kwa di nos konose e bisinjanan ku ta biba na e otro banda, den e otro blok di kasnan of un par di kaya mas leu? E hendenan ey no ta otro fo’i nos. Bo ta tribi di asera y konosè nan? Of bo ta warda te ora algu sosode of un problema surgi y ku tur hende ta para kontra di otro? Ku “Lur serca bisinja” nos kier pa hendenan di differente parti di e bisindario Oosterheem aserka otro y drenta den kontakto ku otro.
Wijkkoor Oosterheem. Muzik ta trece hende mas serka di otro. Algun habitante di Oosterheem a lansa e plan pa kuminsa ku un wijkkoor. E intenshon ta pa e koor kanta dos, pa tres biaha pa anja ora ku tin un evenementu of manifestashon grandi den bario. Un biaha pa siman of kada dos siman lo bai tin training na un lugar figo den bario. Eskoho di e tipo y genero di muzik lo tuma lugar ku palabrashon. Inskripshón pa e koor ta possibel for di 1 september 2012 via www.nicolasproject.nl
Aki ta sigi un par di aktividat ku lo bai tin den 2012
november Open Huis
17/18 november Wekend di Diaconaction
Hende y Fé
Den kursu di bida hende ta hanja nan mes konfrontá ku preguntanan manera: dikon nos ta biba y unda nos y nos mundu ta bai? Fé por juda bo hanja kontesta ariba e preguntanan aki y tambe e ta duna bo forsa. Fé ta kuminsa na amor pa Dios y pa hende.
Katholisismo ta eksisti for di tempu ku Jesus di Nasareth a bini y tin un tradition di 2000 anja. For di e tradishon aki Nicolaasproject Oosterheem kier:
a. Ser un sustén pa hendenan ku ta den un situashon difisil
b. Kontribui pa trese mas konekshon sociaal
c. Trece hende ku kier duna nan bida mas nifikashon serka otro
Pesei Nicolaasproject Oosterheem lo organisá algun biaha pa anja aktvidatnan di iglesia pa tur esnan ku kier tuma parti na dje. Algun biaha nan lo tuma lugar na Oosterheem mes y otro biaha den e edificio di Taborkerk, Lijnbaabn 77.
Algun dje aktividat di iglesia den 2012 lo ta
4 di october Bendishon pa bestianan di cas
17/18 di november weekend di Diaconaction
24/25 di december Pascu di nasimentu
Pa informashon mas actual por fabor akudi riba website www.nicolaasproject.nl
Consulta Pastoral
Tur diabierne entre 16.00 or pa 18.00 pastor-diaken Walter Burgering ta tene ora di konsulta pa esnan ku kier papia personalmente kunè. Disfrutando huntu ku bo di un kopi di koffie of thee, lo e skucha lokual bo kier komparti ku ne. No ta necesario pa traha sita. Huntu ku su asistent e por bishita bo na kas tambe . Pa esaki si mester traha un sita via number di telefon 0629562865 of via wbg@hnpz.nl.
‘t Rustpunt
Den e edifisio di nos projekto lo tin un Punto di sosiego (‘t Rustpunt). Esaki ta un kapèl chikitu kaminda habitantenan y tambe otro hende por drenta un ratu pa sende un bela, pa resa of pa sinta un ratu den tur trakilidat. Den ’t Rustpunt’ ta ketu y den e silencio aki hendenan por ser mas serka di nan mes y mas serka di Dios. (Jesus cu ta kita tur bo peso for di bo y ta alivia bo di carga di bo juk.)


text:
Sparmentu den forma di akshon
Akshon ta e suma di plaka ku kua un sosio ta partisipá den kapital di su kooperativa. Tur miembro mester partisipá ku por lo ménos un akshon di Fl. 100,00.
Kier men ku tur ora un sosio spar riba akshon, e ta oumentá su partisipashon
den kapital di su kooperativa i asina e ta yuda oumentá kapital di trabou di
KOBATA. E kapital aki ta e fondonan ku KOBATA tin na su disposishon
pa fia na miembronan, segun nan nesesidat. Pa tal motibu KOBATA no ke
promové retiro di fondo aki.
Mas akshon un sosio tin den KOBATA, mas dividendo bo ta haña na fin di aña, loke hasta por reusltá mas haltu ku intrese ku bo por haña na banko. Alabes bo por fia mas tantu si bo akshon ta haltu, dependiendo di bo kapasidat finansiero.


text:
“Na momento cu un trahado comprende e importancia di su rol
den e organisacion, cuerpo policial lo ta excelente. Na momento cu un persona distingui su mes entre e
otronan ta semper di aprecia y di divulga”, asina Alto Comisario di Polis mr. Dolfi Richardson ta inicia su
discurso den presencia di ex Hoofd Inspecteur Roland H. Nicolaas cu a haci acto di presencia pa
reconoce un di e personanan cu a presencia e cambionan den Cuerpo Policial y cu ta wordo reconoce pa
su 25 aña di servicio fiel, esta Maria Dirksz.
“Un di e consehonan cu mas mi a balora den bida ta pa rondona mi mes semper di hendenan confiabel y
leal y esaki mi a haya den Maria Dirksz, un hende cu hopi conocemento y hopi critico y cu un curason pa
e cuerpo policial. Lo mi no por a yega na unda mi ta awe si e persona aki lo no tabata para banda di mi y
hasta tin bes mi dilanti pa guia mi.” Alto Comisario di Polis Dolfi Richardson ta sigui divulga.
Maria Dirksz a cumpli 25 aña di servicio. A inicia su carera na 1990 na momento cu Korps Politie tabata
pasa den un di e renobacionnan mas grandi despues di Status Aparte. Maria Dirksz a sa di pasa dor di tur
e cambionan aki cu e focus principal di pasa su conocemento pa tur envolvi den cuerpo policial y percura
cu tur persona ta informa y comprende e cambionan.
Un persona cu a percura pa e cultura di Korps Politie prevalece y tur esunnan conoce esaki y no haci
erornan cu kisas ta incoregibel. Den un organisacion asina compleho esaki ta e punto di mas referencia.
“Mi a percura pa haci mi trabao cu no tabata uno facil. Perseverancia y actitud di loke mi a siña for di mi
mayornan a yuda mi hopi na principio y awe 25 aña despues mi por ta orguyoso di tur loke mi ta
presencia den Cuerpo Policial.” Maria Dirksz hopi emociona ta relata.
Ex relacionista publico y coordinador Shon Pe Krozendijk tambe tabata presente na e ocasion y a recorda
tur hende e temponan cu e corant Alto Vista tabata wordo traha y a conta cu e inteligencia y dinamismo
di Maria Dirksz. Un persona cu nunca ta di mal humor, cu ta scoge pa prioridad y ta proactivo. Un
persona cu ta percura pa tur hende rond di dje ta produci.
“Mi no por a keda sin ta presente awe, Ex Hoofd Inspecteur Roland H. Nicolaas ta relata. Maria a nifica
masha hopi pa nos organisacion. Un persona sincero y den mi tempo mi man drechi y mi man robes cu a
yudami lanta e cuerpo policial despues di Status Aparte, y mi ta agradecido pa esey y ta desea pa e sigui
progresa.”
Mando Policial di Aruba ta hopi orguyoso di nos propio hendenan, cu ta fungi como un estimulo pa otro
miembronan di Cuerpo Policial duna lo miho di nan y ta inspira pa tambe yega na exito den un
organisacion, Alto Comisario di Polis Dolfi Richardson a conclui bisando.


text:
Servicio
Koningin Wilhelmina Fonds Aruba ta duna diferente tipo di servicio gratuitamete na e pashent di cancer y su famia:
Prevencion di Cancer
Tin mas cu 100 diferente tipo di cancer y tin cierto factornan di riesgo cu tur hende por tene na cuenta cu nan. Pesey den forma di foyeto, lectura, charla Koningin Wilhelmina Fonds ta purba haci tur hende consciente di esakinan.
Tin material educativo cu por wordo usa na scolnan. Na e Centro di Informacion, situa na Spinozastraat 9 tin buki y video cu por wordo fia. Koningin Wilhelmina Fonds ta conseha tur hende pa busca informacion adicional den caso di cualkier duda o pregunta.
Atraves di su facebook page Koningin Wilhelmina Fonds y awor atraves di su website www.koninginwilhelminafonds.com por haya diferente informacion tocante cancer pero tambe tocante con pa reduci e riesgo di haya y preveni cancer.
Combatimento di Cancer
Ora un persona haya tende cu e tin cancer esaki ta un impacto tanto pa e persona mes como pa su famia. Den un caso asina Koningin Wilhelmina Fonds t’ey pa duna informacion y apoyo. Unda un persona mester bay, kico e mester haci. Si e persona tin interes pa papia cu un pashent of ex-pashent Koningin Wilhelmina Fonds por intermedia. Mayoria bes e persona mester wordo opera – na Aruba of den exterior. Si mester haya quimoterapia esaki ta posible na Aruba mes. Pero pa radioterapia – bestraling – mester bai Corsow of Colombia. Tambe den esaki Koningin Wilhelmina Fonds ta duna informacion, si tin mester por regla transporte di dialuna pa diabierna pa Sint Elisabeth Hospitaal den cooperacion cu Prinses Wilhelmina Fonds na Corsow.
Articulonan di Postmastectomia
For di aña 1982 Koningin Wilhelmina Fonds tin un surtido di articulonan pa uso despues di operacion di pecho (mastectomia of lumpectomia) manera pecho falso/prothese/protesis/prostesis, brassières special y badpak.
Grupo di Sosten
Tur luna e “praatgroep”, un grupo di persona cu a enfrenta e malesa di cancer, ta reuni pa asina intercambia idea, expresa nan sentimento y mas importante duna apoyo na otro.
Cuido di imahen
Un pashent cu tin di haya chemotherapia hopi biaha ta pasa dor di cambionan manera caida di cabey. Den casonan aki Koningin Wilhelmina Fonds ta cubri pa e pashent por ricibi un peluca pa e pasa dor di e temporada aki sin cu e mester preocupa su mes cu su imahen fisico. Pa Koningin Wilhelmina Fonds ta importante pa e persona sinti su mes comodo no obstante e periodo di tratamento cu e ta pasando aden. No solamente e pashentnan enfrenta cu cancer di pecho ta ricibi ayudo si no tur pashent cu wordo enfrenta y ta combati cancer. Den caso di prothese Koningin Wilhelmina Fonds ta asisti tambe na momento cu mester di un otro tipo di prothese manera por ehempel nanishi.
Cuido na cas
Cuido na cas ta posibel y cu Koningin Wilhelmina Fonds ta ofrece e servicio aki. Pa solicita pa e servicio aki por pasa na nos oficina of por tuma contacto via telefon. E cuido aki ta pa personanan cu ta den fase terminal di cancer y ta desea pa pasa nan ultimo dianan na cas hunto cu nan famia. Den e caso aki ta asisti e pashent y su famia cu cuido di enfermeranan diploma.
Pa facilita e cuido na cas Koningin Wilhelmina Fonds tin material manera cama, rolstoel, postoel etc. E pashent como tambe e famia ta wordo splica kico por spera di e servicionan di Koningin Wilhelmina fonds. Koningin Wilhelmina Fonds ta conta riba cooperacion di e famia na tur momento.
E enfermeronan no ta asisti solamente e pashent den e cuido pero tambe ta duna asistencia na e famia y amistadnan den e periodo di cuido na cas.
Pa tur informacion adicional por pasa cerca nos di Koningin Wilhelmina Fonds durante oranan di oficina. Yama libremente pa haci un cita si bo ta desea di pasa un otro ora.
Transporte
Un pashent cu tin di acudi na Hospital of na e departamento di Oncologia pa ricibi su tratamento hopi biaha no tin un famia o amistad pa hibe sea pa haya su tratamento of pa haci su testnan di laboratorio. Ora e pashent caba di ricibi su tratamento mayoria di biaha e ta den un situacion di saludo poco debil y na e momento ey ta importante pa e bai cas pa sosega. Si un pashent no tin transportacion pa yega hospital pa su tratamento of pa regresa su cas despues di tratamento, Koningin Wilhelmina Fonds ta asisti cu transporte di e pashent pa of despues di su tratamento.
Ayudo pa bai den exterior
Na momento cu un pashent mester bai sigi su tratamento den exterior ta importante pa e tin un persona pa compañe. Nunca no por premira con e reaccion ta na momento cu ta ricibi bestraling. Tambe ta importante pa ora un pashent wordo referi den exterior pa e wordo acompaña ya cu hopi biaha e splicacion di e tratamento mester wordo procesa y ta recomendabel semper pa bai cu un otro persona. Na momentonan asina AZV ta aproba pa un persona compaña e pashent cu tin di bai den exterior pa su saludo. Den caso di cancer un tratamento di bestraling mayoria bez ta dura por medio 6 siman y ta dificil pa un persona haya liber 6 siman pa compaña un persona den exterior. Den casonan cu e pashent mester di un yudansa Koningin Wilhelmina Fonds ta asisti den e viahe pa e di dos persona viaha pa exterior y asina pa asisti e pashent den su tratamento.
Orario di e Centro di Informacion ta: Dialuna pa diabierna, di 9:00 am – 12:00 pm
One Comment on “Servicio”
-
Pingback: Koningin Wilhelmina Fonds Aruba cu un rifa cu hopi premio atractivo pa yuda recauda fondo. | Koningin Wilhelmina Fonds


text:
Antraco Aruba Group a haya bishita di Canon Engineers tocante software Therefore™
Door cu Antraco Aruba Group ta haciendo gran progreso ariba e tereno pa provee su clientenan un software di workflow electronico cu yama Therefore™, nan a ricibi un bishita special di Canon Engineers pa expande e caracteristicanan di e software aki.
Antraco Aruba Group por yuda e fluho di trabao door di conecta tur printers, scanners y machin di copia di tur marca cu nan programa Therefore™ pa asina automaticamente file tur documento y cierto documentonan desea por wordo pasa riba un “workflow” electronico automaticamente.Por ehemplo, un documento por automaticamente bay na e manager cu mester aproba y keda corda e persona automaticamente via di email di e trabao cu e mester haci riba e documento. Dus, salbando plaka pa tur compania cu ta transporta of move documentonan for di un departamento pa otro. Tambe, Therefore™ ta haci buscamento di documento hopi mas facil ya cu tur documento ta wordo scanned y ta OCR. Informacion ta clave den un negoshi, e ta e base pa tuma decisionnan. Pesey ta hopi frustrante pa pasa oranan largo buscando informacion. E solucion Therefore™ di Canon ta duna acceso instantaneo y sigur na tur informacion cu bo mester.
Bo por file facilmente cu Therefore™ desde cu e ta traha cu tur programa den Windows, dus, por ehempel, den Word of Excel uno por mira un boton di Therefore den e programa. Esaki ta haci cu e ta proporciona un sistema di implementa facil pa warda y recupara, permitiendo un acceso instantaneo na tur informacion cu bo mester di un manera eficiente, economico y sigur. Pa mas informacion por contact management na Management@antracoaruba.com
Alexander Lejuez a slaag pa uniFLOW na Panama
Recientemente Alexander Lejuez di Antraco Aruba a biaha pa Panama pa atende un curso di e uniFLOW software di Canon.
E la logra pasa e examen cu exito y awor ta certifica pa uniFLOW.
uniFLOW ta un software di Canon designa pa yuda scapa tempo y placa door di controlnan efectivo riba tur printer y multifunctional printer (MFP) den bo negoshi.
Cu un diseño flexible, e solucion di uniFLOW por fit cualkier tamayo di negoshi. E por haci accounting pa tur marca di printer y no solamente pa Canon. E bon caracteristicanan ta e “Follow Me Printing” y “Secure Printing”, pa e document wordo accesa sigur y saca na e machine escohi.
E metodonan pa autentifica na e printernan ta, por ejempel carchi di proximidad, carchi di swipe magnetico, log in cu pin code y mas. Esaki ta zorg pa printnan confidencial keda confidencial.
E posibilidadnan di uniFLOW ta sin limite.
Antraco Aruba Group ta felicita Alexander cu e logro grandi aki.


text:
Historia di Vòlibòl
A introdusí vòlibòl na Kòrsou na komienso di añanan ‘50 for di Oropa. Na A.M.S. e maestro di edukashon físiko,
Señor Bekker, tabata e promé maestro ku tabata siña su alumnonan e deporte di vòlibòl. Durante un di e torneonan
akí a surgi e idea pa lanta un Federashon; loke a keda kristalisá dia 11 mart 1955 ku fundashon di Curaçaose
Volleybal Bond, CuVoBo. A aprobá e statutonan ”bij Landsbesluit” di 6 yüni 1955 i publik’é dia 14 yüni 1955.
Reunion General riba 31 mei 1955 a skohe e promé direktiva konsistíendo di:
Presidente. Ger Hagemans (Volley Masters), vise-pres. señor B.C. van de Groep (Asiento),
sekr. Fr. Vedastus (St. Thomas College/Volley Masters), 2do sekr. M. San A Jang (Dragons),
tes. L.F. Wawoe (Sithoc), 2do tes. J. De Boer (Asiento), Komisarionan Jos Elmondalek,
W. A. Grep (SDL), J. Leerentveld (P.O.C.).
Den e Reunion General akí por lo pronto a aprobá e Reglanan Doméstiko (Huishoudelijk Reglement) i a desidí ku
lo inisiá e promé kampionato na yüli ’55. E kampionato a kuminsá ku solamente 14 ekipo maskulino ku mira pa
pronto ekiponan femenino lo asosiá na CuVoBo. Mayoria di e weganan tabata ser hunga riba e kanchanan di
Asiento na Dam Negropont. Den e prome periodo e ekipo di Sithoc tabata dominá den nos vòlibòl. Pa por a bira
miembro di FIVB mester a funda un bònt Antiano i nan a kambia e nòmber di CUVOBO den Nederlands Antilliaanse
Volleyball Bond (NAVOBO). Esaki a sosodé dia 18 di òktober 1957. Despues e otro islanan di Antianan Hulandes a
bira miembro di NAVOBO. Na 1959 nos selekshonnan maskulino i femenino a partisipá na e Weganan C.A.C.
a Caracas, Venezuela. Pa hopi aña tabatin weganan pa saka e kampion Antiano na un di e islanan di Antia.
Awendia nos tin Federashon di Vòlibol Korsòu , FEVOKO, ku ta afilia na:
FIVB (Federation International de Volleyball)
NORCECA( Confederacion Norte- Centro Americano y del Caribe de Voleibol)
CAZOVA ( Caribbean Zonal Volleyball Association)
FDOK ( Federashon di Deporte Olimpiko Korsou)


text:
DIGICEL TA REGALA UN KLIENTE 5 MIL FLORIN DOR DI MANDA SMS
E ret mas grandi i mihó a presentá dos modèl nobo di selular
DIGICEL TA REGALA UN KLIENTE 5 MIL FLORIN DOR DI MANDA SMS
Mundial a kaba pero nan tin motibu pa sigui selebrá
WILLEMSTAD, Curacao – 13 di yüli 2010: Digicel kier ta sigur ku no opstante ku Hulanda no a gana e kopa di futbòl mundial di FIFA, ku tòch tin motibu pa selebrá. Siendo e spònser ofisial di e transmishon di tur e weganan di futbòl den henter Caribe, Digicel a sa di hiba dos kliente te na Sur Afrika pa sigui e wega final di Mundial di serka. Di e forma aki dos kliente na Kòrsou, dos kliente di Boneiru i dos kliente di Aruba a biaha huntu pa mira e último wega entre Hulanda i Spaña.
Durante un konferensha di prensa tene na Digicel Biesheuvel, a elaborá riba e éksito di e biahe aki. Alvin Korkie, direktor di comersial di Digicel Dutch Caribbean a sigurá ku Digicel ta masha orguyoso di por tabata patrosinador di e transmishonnan di e weganan di futbòl. El a rekordá tur hende ku no ta solamente awor ku tin futbòl mundial Digicel ta spònser, sino e kompania ta spònser ofisial di Digicel Caribbean Cup ku den pasado a yega di tuma lugá na Kòrsou kaba, ku ta un di e weganan di CONCACAF. Digicel ta spònser un kantidat di tim di futbòl den mayoria merkado unda nan ta operando.
Pero pa por sigurá ku Digicel ta sigui trese promoshonnan interesante pa su klientenan, a anunsiá nan kampaña di manda 5 SMS i haña un chèns di gana 5 mil florin. E kampaña aki ta masha fásil, pasobra klientenan di Digicel, prepago i postpago, mester djis manda 5 SMS pa dia pa un otro kliente di Digicel i mesora Digicel ta regalábo e siguiente 50 SMS nan grátis! Tambe e klientenan ku partisipá na e kampaña aki tin chèns di gana e premio grandi di 5 mil florin.
Separá di produktonan nobo pa promové mas uso i mandamentu di SMS, tambe Digicel a probechá di presentá dos modèl nobo di selular marka Coral, ku ta e Coral 255 i e Coral 350. Betzabeth Rasmijn di Digicel Curaçao e sigurá ku e dos modèlnan aki sin duda algun lo bai revolushona henter e merkado di selular di Kòrsou. Speshalmente pa nan kalidat superior, nan estilo ultra moderno pero speshalmente pa nan preis. Klientenan prepago por kumpra un di e selularnan Coral 255 pa solamente Naf. 29.99. Ku e modèl aki e klientenan tin un selular ku ta pas den nan saku di kamisa, no ta pisa kasi nada, tin konekshon di radio AM-FM i tin konekshon di GPRS pa bo por risibí bo ringtonenan favorito. Di otro banda, e modèl Coral 350 ta bai pa únikamente Naf. 99.99 i ta pèrmití e kliente subi riba Internèt, manda email, saka pòtrèt i si lubidá e posibilidat di skucha radio trankil.
Digicel ta spera di por komplasé ku su klientenan dor di ofresé mas servisio i ta amplia su lista di modèlnan di selular. Di e forma aki ta trese modèlnan mas moderno pero ku mihó preis tambe, kla pa revolushona e merkado kompletu....manera Digicel so por!
FINAL


text: WILLEMSTAD – E proseso di entrega di buki pa e aña eskolar nobo ku ta kuminsá otro siman ta kanando zetá. Si den e último añanan for di despues ku a bin ku e konsepto di enseñansa liber kosnan a bai bruá, e aña aki tur kos ta bou di kòntròl. E proseso ta na enkargo di Fundashon Material pa Skol (FMS). Gobièrnu a garantisá, miéntras tantu ku tur mucha lo haña skol. For di luna pasá a desplegá e trabounan pa garantisá ku tur alumno tin nan pakete di buki na tempu e aña aki. E trabounan relashoná ku yenamentu di e lista di pedido di buki a bai manera palabrá ku kabesnan di skol i direktivanan di skol. E bestelling na Ulanda a bai na tempu di manera ku e bukinan por tabata na Kòrsou for di dos siman di yüni. E karga a sali Duana na tempu i por a kuminsá for di e delaster siman di luna di yüni ku entrega di buki na e skolnan. Djei a sigui e proseso di scan buki na tur skol. Tabata un proseso bon organisá ku koperashon di maestronan i alumnonan (i nan mayornan) ku tabata dispuesto pa duna man den e trabounan aki sakrifikando algun dia di nan fakansi. Ayera Kolegio Alejandro Paula tabata preparando e pakete di buki pa nan alumnonan i por bisa ku pa loke ta trata e skolnan ku ta kai bou di Servisio di Skolnan Públiko, ku nan ta sumamente satisfecho kon kos a kana. Minister di Enseñansa, Siensia, Kultura i Deporte, sra. Irene Dick próksimamente lo tende di direktivanan di skol kon nan a eksperensia e proseso aki. For di direktor di Fundashon Material pa Skol, Gobièrnu a haña e notifikashon ku aki tambe tur kos a kana manera palabrá i sin opstákulo. Muchanan lo kuminsá aña eskolar 2015-2016 ku nan pakete di buki. Pa loke trata lugá pa e muchanan na skol, a palabrá tambe ku e brigada di enseñansa obligatorio ku nan lo atendé tur petishon di forma integral. Si tin alumno òf studiante ku no tin lugá na skol, nan lo atendé ku esaki inmediatamente i regla alabes pa tin transporte eskolar pa esnan ku ta bin na remarke. E number di telefon pa kualke eventualidat ta 5643752 (sr. Priest). E otro miembronan di e brigada su numbernan ta 5653752 (sr. Sambre), 5693752 (sr. Kirindongo) i 5403752 (sr. Isabella). Sra. Dambruck di e departamentu di Transporte eskolar ta a altura di esaki i a primintí di duna tur su koperashon pa un bon komienso di e aña eskolar nobo 2015-2016.


text:
January 2014 6
A yega tempu pa Minister Asjes pone su palabranan den akshon.
For di òktober 2013 a primintí ku e sèn pa e sala multifunshonal lo ta disponibel. Te ku awe ketu! Mi a tuma nota ku djasabra 18 di yanüari 2013, Minister Presidènt Sr. Asjes a hasi bishita na e sala multifunshonal na Barber. Mi ta kere ku for di 10-10-10 ta tantu representante di PS […]
Minister di Finansa José Jardim mes ta formando parti di hinter e bochincha di Fundashon FDRS
Minister Jardim a paga pa hopi luna largu fakturanan ku Fundashon Fondo pa Deporte i Responsabilidat a risibí pa gastunan ku esaki e hasi den aña 2013. Awe Parlamento di Kòrsou a trata durante un Reunion Públiko lantamentu di e Fundashon dudoso di Glenn Sulvaran/Malvina Cecilia i di Jose Jardim; Fundashon Fondo pa Deporte i […]
Minister Irene Dick ta haña benefisio di duda
Basta e pone plaka kaminda su kurason ta! Ku hopi atenshon nos a sigui tur e disertashonnan ku minister di enseñansa, siensia, kultura i por parte deporte a hiba tur e dianan aki den su diferente presentashonnan. Ta opvio ku e flamante minister a pone énfasis riba e kuido i atenshon ku muchanan entre 0 […]
Djaluna awor tur Fundashon na Kòrsou bin tende kon bo ta regla supsidio pa bo fundashon pa 4 aña den un tempu rèkòrt
Glenn Sulvaran, Malvina, Jardim i koalishon tin e “toverstok” pa regla esaki! Djaluna 20 di yanüari 2014, nos lo trata den Parlamento e tema deliberashon ku Minister di Finansa pa ku sumanan ku a bai pa Fundashon Fondo pa Deporte i Responsabilidat Sosial (FDRS). Manera tur kos ta indiká e fondonan ku a bai pa […]
Frakshon di MFK ta manda informashon balioso relashoná ku FDRS pa Algemene Rekenkamer Curaçao i SOAB
Den e delaster simannan aki, Frakshon di MFK a bin ta risibí diferente informashon, digital I no-digital ku tin di haber ku e Fundashon di Glenn Sulvaran/Malvina Cecilia/José Jardim “Fundashon Fondo pa Deporte i Responsabilidat Sosial (FDRS). Ta trata aki di dokumentonan sumamente importante kaminda por mira ku na vários okashon kosnan a bai kompletamente […]
Miembro di Parlamento sr. Amerigó Thodé a representá MFK durante inisio di konferensha “IPKO”
Sr. Amerigó Thodé durante IPKO awe: “Wie bepaalt de integriteit? Jij? De Regering? De Statenleden? Financieders van Politieke Partijen? De Banken, De coalitie, De Opositie? Wie???” Awe den oranan di mainta Presidente di Parlamento di Kòrsou a duna inisio na e Konferensha “IPKO” kaminda paisnan den Reino Ulandes ta reuní interparlementair ku otro. “IPKO” ta […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
Pa di 14 aña lo tin e famoso Soulbeach Music Festival aki na Aruba for di dia 21 pa 26 di mei 2014. e aña aki e beach conoci den pueblo como surfside lo ta e encenario pa e magno evento aki. e line up di artista pa e aña aki ta: Robin Thicke, Kenny "Babyface" Edmonds, Ashanti, SWV, y Ricky Smiley. Varios ta e actividadnan cu lo tuma lugar durante e dianan ey e.o. fiestanan, fitness boot camp y night club party. durante e dianan aki lo tin hopi turista (mayoria afro- americano) cu lo ta bishitando nos isla. Varios ta e celebridadnan cu a yega di bishita nos isla pa asisiti na e Soul Beach Music Festival e.o. Evander Holyfield, Oprah Winfry. E evenemento aki a conoce varios ubicacion p.e Stadion G.P. Trinidad, Surfside, Joe Laveist Ball Park y awor e ta bek na Surfside. Ban duna nos bishitantenan un caluroso bonbini na nos isla y ban ser un bon Arubiano!
David Adkins, mihor conoci como Sinbad ta e persona principal di e evento aki. Sinbad tin un amor hopi grandi pa nos isla y e la bin ta demostra esaki durante tur e añanan cu e y su organisacion ta organisando Soul Beach Music Festival.


text:
Digicel ta promove 3 dia di data na tarifa special
Bon idea pa regalo pa dia di tata
Digicel ta promove 3 dia di data na tarifa special
Durante tres dia largo lo por “chat” na smaak!
ORANJESTAD, Aruba - 10 Juni 2014: “For di momento cu nos a anuncia e campaña aki, mesora a nota un aumento den uzo di data entre nos clientenan”, asina Elaine Singh di Digicel Aruba a vocifera. E tabata masha orguyoso di nota e bon reaccion cu Digicel ta ricibiendo pa nan campaña di tres dia di data pa solamente 10 florin.
Cu e promocion aki, clientenan lo ricibi 600MB pa 3 dia y como tal lo por surf, download, chat y conecta riba e red 4G di Digicel. E oferta ta disponibel na tur e tiendanan di Digicel. Pa activa bo Android mester primi *135#send y pa Blackberry *136#send y sigui e instruccionnan.
“Nos ta consciente cu e fin di siman aki lo tin celebracion di Dia di Tata y cu sin duda lo tin hopi comunicacion, hopi yamamento, hopi mandamento di SMS, whatsapp of hasta mandamento di felicitacion via Facebook. Cualkier sea e plataforma di comunicacion cu bo ta scoge, Digicel ta brinda tur hende e oportunidad pa na un prijs masha abou mes, comunica durante tres dia largo via data, pa solamente 10 florin”, asina Elaine Singh a termina bisando


text:
SPOTJES
Fakansi…..temporada di mas deporte! Dushi! I manera nos ta strètch nos kurpa,
tambe nos por inskribí nos muchanan pa partisipá na eventonan deportivo pa hubentut.
Si nò?! Òf nos mes por hasi un esfuerso i bai landa i kana ku nos muchanan.
Dal un keiru den nos saliñanan, kana na koredó, subi seru, eksplorá nos mondinan
i partisipá n’e kaminatanan organisá den nos parke Kristòf.
Asina nos ta topa k’un Kòrsou mashá bunita i salú.
Un mensahe di Sentro pa Guia edukashonal
Situá na Schouwburgweg s/n
Number di telefòn: 747-2700